Туркия: Касалхонада сунъий нафас бериш қурилмаси портлаши оқибатида 9 киши вафот этди\n25 май 2022, Тошкент вақти: 23:47\nТуркиянинг Газиантеп шаҳрида коронавирус касалхонасида содир бўлган портлаш ва ёнғин оқибатида тўққиз киши қурбон бўлди. Бу ҳақда Онадўли агентлиги соғлиқни сақлаш вазири Фахреттин Қўжадан олинган маълумотга таянган ҳолда хабар қилди.\nПортлаш Санко университети касалхонаси жонлантириш бўлимидаги сунъий нафас бериш аппаратининг носозлиги туфайли юз берди. Ҳодиса тафсилотлари ўрганилмоқда.\nПортлашда омон қолган беморлар яқин атрофдаги касалхоналарга етказилган. Улардан бири бошқа касалхонага олиб кетилаётган пайтда йўлда жон берган.\nКасалхона раҳбарияти томонидан тарқатилган расмий баёнотда қурбонлар ёши 56 дан 85 гача, деб кўрсатилган.\nГазиантеп волийлиги маҳаллий касалхонада даволанган беморларнинг бир қисми у ерга бошқа шаҳарлардан кўчирилганини маълум қилди.\nТуркияда сўнгги кунларда коронавируснинг иккинчи тўлқини кузатилмоқда. Мамлакат расмийлари қайдича, сўнгги пайтларда бир кеча-кундузда коронавирус юқтириб олганлар сони 25 минг нафардан ошмоқда. Эпидемия бошидан бери эса хасталикка чалинганлар сони қарийб 2 миллионга етган, беморлардан тақрибан 18 минг нафари қурбон бўлган.\nТуркия расмийлари иккинчи тўлқин оқибатларига қарши курашиш мақсадида тунлари комендантлик соати ҳамда ҳордиқ кунлари кескин карантин чораларини жорий қилганлар.


Болгариядаги ҳужум қурбонлари Исроилда дафн қилинади\n28 январ 2021, Тошкент вақти: 04:55\nБолгарияда амалга оширилган ҳужумда нобуд бўлган беш нафар исроиллик жума куни Исроилда дафн қилинади.\nБолгариянинг Қора денгиз соҳилидаги Бургас шаҳрида чоршанба куни амалга оширилган портлашда беш исроиллик, болгариялик автобус ҳайдовчиси ва худкуш шахс ўлган.\nХудкуш ҳужумда яна 30дан ортиқ одам яраланган.\nҲужум юзасидан олиб борилаётган текширувга АҚШнинг Федерал тергов бюроси расмийлари ҳам қўшилди.\nХабарларга кўра, мутахассислар худкушнинг шахсини аниқлашга ҳаракат қилмоқда.\nАйни пайтда, Эрон ва Ливаннинг Хизбуллоҳ гуруҳи ҳужум учун масъул экани ҳақидаги Исроилнинг айбловини инкор қилди.


Баскетбол афсонаси Коби Брайант ҳалок бўлди\n08:01 / 27.01.2020\nМиллий баскетбол ассоциациясининг (МБА) афсонавий ўйинчиси Коби Брайант Калифорнияда шахсий вертолётининг қулаши оқибатида ҳалок бўлди. Бу ҳақда TMZ Sports нашри хабар берди.\nМаълум қилинишича, 41 ёшли баскетболчига тегишли Sikorsky S-76 вертолёти 26 январь куни соат 10лар атрофида Калифорния жанубидаги Калабасас шаҳрида ҳалокатга учраган.\nВертолётда Брайантдан ташқари яна 9 киши, жумладан унинг 13 ёшли қизи Жанна Мария, унинг дугонаси отаси билан бирга бўлган. Уларнинг барчаси ҳалок бўлган. Брайант қизи билан машғулотга кетаётган бўлган.\nФото: Stephen R. Sylvanie-USA TODAY Sports\nТаъкидланишича, воқеа юз берган вақтда ҳалокат ҳудудида туман бўлган. Гувоҳларнинг маълум қилишича, вертолёт ҳалокатга учраши олдидан ўз ўқи атрофида айлана бошлаган. У қояга урилиб, ёниб кетган.\nСобиқ баскетболчи ушбу вертолётдан кўп йиллар давомида фойдаланган. Жумладан, Брайант унда Ньюпорт-Бич шаҳридан “Лейкерс”нинг ўйинларига қатнаган.\nАвиаҳалокат сабаби ҳозирча номаълумлигича қолмоқда. Тергов давом этмоқда.\nБаскетболчининг ортидан унинг рафиқаси Ванесса ва яна уч қизи - Наталья, Бьянка ва яқинда туғилган Капри қолди.\nБаскетболчи вафоти муносабати билан кўплаб таниқли инсонлар, сиёсатчилар ва спорт ташкилотлари ҳамдардлик билдирди. Улар орасида АҚШ президенти Дональд Трамп, собиқ президент Барак Обама, Халқаро Олимпия қўмитаси, Халқаро баскетбол федерацияси бор.\n“Икки карра Олимпия чемпиони Коби Брайант авиаҳалокатда ҳалок бўлди. Коби Брайант тинч ёт, сен доим бизнинг юракларда бўласан”, деб айтилган ХОҚ хабарида.\nКобе Бин Брайант МБАнинг собиқ ўйинчиси бўлиб, 20 мавсум давомида бир жамоа – “Лос-Анжелес Лейкерс” учун ўйнаган ва унинг таркибида 5 марта МБА чемпиони бўлган. Спортчи шунингдек АҚШ терма жамоаси сафида 2008 ва 2012 йилларда Олимпиада чемпиони бўлган.\nБрайант МБА тарихидаги 4-рақамли энг сермаҳсул ўйинчи ҳисобланади. У ўз фаолиятида давомида 33643 очко йиғишга муваффақ бўлган. У фаолиятини 2016 йил апрелда якунлаган.\n21:00 / 12.01.2021\nИндонезияда ҳалокатга учраган Boeing’нинг қора қутиси денгиз тубидан чиқарилди\n08:10 / 10.01.2021\nИндонезиядаги авиаҳалокат: қурбонлар жасадлари топилди\n20:58 / 16.12.2020\nМиллий баскетбол уюшмаси тарихида ўйинчи билан рекорд қийматдаги шартнома тузилди


Сардобадан ҳикоялар – Газета.uz\n4 май 2020, 06:35 Медиа Жамият\n«Газета.uz» мухбири Никита Макаренко Сирдарё вилоятида маҳаллий аҳоли ҳамда офат ҳудудида ишлаётган турли идоралар ходимлари билан суҳбатлашиб, уларнинг ҳикояларига қулоқ тутди. 60 мингдан ортиқ инсонларнинг ортга қайтиши кутилмоқда.\nСардоба сув омборидан чиққан сув оқимлари М-39 автойўлидан тошиб, шимол томонга ўтмоқда. Олдинда — қулаб тушган кўприк.\nҚутқарув операцияси иштирокчиси:\n«Жума куни сув остида қолган қишлоқдан барча аҳоли эвакуация қилинди. У ерда ҳеч ким қолмаслиги керак эди. Қанчадир вақтдан кейин ходимлар икки қаватли уй олдидан ўтаркан, тўсатдан деразадан кеса аёлни кўриб қолишди. У дераза олдида хотиржам ўтирарди, биринчи қават эса сув билан тўлганди. Подъезд орқали кириб бўлмайди. У кетишни унчалик ҳам хоҳламасди, кўндиришга мажбур бўлдик. Кейин уни ойнадан чиқариб олишди. У фақат ўз невараларидан хавотирда эди. „Невараларим қани?“ — дерди. Уларни эса аллақачон қутқаришганди».\nМирзачўл қишлоғида яшовчилардан бири:\n«Биз уйга кирмаймиз, уйда бизга ҳеч нарса керак эмас. Фақат молларимни олиб чиқишга рухсат беринг. Кириб фақат сигирларимни олиб чиқаман. Уйга кирмаймиз, биламиз, хавфли. Ваъда берамиз. Чўкиб кетмаймиз, мана, укам билан борамиз. У ерда сигирларимиз бор. Уларни олиб чиқишимиз керак».\nМирзачўл қишлоғида сув остида қолган экин майдонлари.\nМиллий гвардия ходими:\n«Бу жума куни бўлди. Сув тезлик билан кириб келишни бошлади. Бир оила уйда қолиб кетибди, улар улгуришмаган. Атроф сув билан тўлиб бўлган. Бир гвардиячи, ёш йигит у ергача етиб борди. Ва тўққиз кишини олиб чиқди, ҳаммани қутқарди».\nСирдарё вилояти Мирзаобод туманидаги сув остида қолган қишлоқ хўжалиги ерлари.\nҲуқуқни муҳофаза қилиш органи ходими:\n«Биз ташлаб кетилган биноларни қўриқлаяпмиз. Ҳам талончилардан, ҳам аҳолининг ўзидан. Қанчалик хавфли бўлмасин, улар у ерга қайтишга ҳаракат қилишяпти. Масалан, кимнингдир уйда паспорти, ҳужжатлари қолиб кетган. У ҳужжатлар унга керак, деб ўйлайди ва сузиб боради. Биз эса уларни тутиб оламиз. Биттаси пуллари учун ўтиб кетиб қолди. Кейин қарадим, у ҳамма-ҳаммасини қуёшга ёйиб, қуритди…»\nМ-39 автойўлининг Тошкентга қайрилиш жойи. Сув аҳолининг шахсий буюмларини оқизиб келган.\n«Сув жуда кучли вайронкор кучга эга эди. Бетон блокларни қандай тарқатиб юборганини кўринг. Йўлни шунчаки ювиб юборди. Икки кун ухламадик. Кеча (шанба куни), бу ерга қўшимча одамлар келди, мен бироз ухлаб олдим».\nЭвакуация қилинган аҳоли Мирзаобод туманидаги 3-болалар боғчасидаги вақтинчалик жойлаштирув марказида инсонпарварлик ёрдамини танлаб олмоқда.\n«Қутқаришга улгурилмаган айримлар томларда ўтирган экан. Ходимлар бошлиққа у томонда одамлар томда ўтирганини маълум қилди. У вертолёт жўнатди, фотосуратларда кўрдингиз — шунақаси ҳам бўлди. Олиб келишди, учувчилар яна борайлик, деб ёниб туришибди — яна учамиз ва яна одамларни кўрамиз. Ҳеч ким қолмади».\nЭвакуация қилинган болалар Мирзаобод туманидаги 3-болалар боғчаси ҳовлисида футбол ўйнамоқда.\nСардобаликлар учун янги қурилган уйлар «қуръа ташлаш» йўли билан тақсимланади 30 октябр 2020, 09:54


Германия тараққиёт банки Ўзбекистонда 29,8 млн евролик лойиҳа амалга оширади – Kommers.uz\nБизнес\t21:20 | 15.11.21\nГермания тараққиёт банки Ўзбекистонда 29,8 млн евролик лойиҳа амалга оширади\nБанк кредитлари Ўзбекистонда кичик ва ўрта бизнесни қўллаб-қувватлашга йўналтирилади\nЎзбекистон Президентининг 12 ноябрдаги «Германия тараққиёт банки иштирокида ‘Кичик ва ўрта бизнесни молиявий қўллаб-қувватлаш’ лойиҳасини амалга ошириш чора-тадбирлари тўғрисида»ги қарори қабул қилинди. Бу ҳақда Norma хабар берди.\nҚайд этилишича, ҳужжатда Германия тараққиёт банки (KfW) томонидан Ўзбекистонда «Кичик ва ўрта бизнесни молиявий қўллаб-қувватлаш» лойиҳасини молиялаштириш учун Ўзбекистон ва Германия ўртасида қарз ва грант битимлари имзоланганлиги маълумот учун қабул қилинади. Лойиҳанинг умумий қиймати 29,8 млн евро бўлиб, шундан:\n26,8 миллион евро KfW’нинг кредитини;\n3 миллион евро лойиҳани амалга ошириш билан боғлиқ консультация хизматлари учун KfW грантини ташкил этади.\nМаълум қилинишича, кредит йиллик 2 фоизли ставкада, 10 йиллик имтиёзли даврни ўз ичига олган ҳолда 30 йил муддатга ажратилади. Лойиҳа Қорақалпоғистон ва Ўзбекистоннинг барча вилоятларида амалга оширилади. Амалга ошириш муддати — 4 йил (2021–2024 йиллар).\nШунингдек, қуйидагилар тасдиқланган:\nЛойиҳанинг асосий кўрсаткичлари ва маблағлардан фойдаланиш жадвали;\nлойиҳа доирасида KfW кредитини ва унинг фоиз тўловларини тўлашнинг прогноз жадвали;\nлойиҳани амалга ошириш юзасидан «Йўл харитаси».\nШу билан бирга, Қишлоқ хўжалиги вазирлиги лойиҳанинг ўз вақтида ва тўлиқ амалга оширилиши, уни мувофиқлаштириш ва бошқариш, шунингдек, лойиҳани амалга ошириш жараёнида мониторинг ва ҳисоботни юритиш учун масъул ижро этувчи орган ҳисобланади. Жумладан, қуйидаги топшириқлар берилган:\nа) Қишлоқ хўжалиги вазирлигига Инвестициялар ва ташқи савдо вазирлиги, Молия вазирлиги ва «Миллий банк» билан биргаликда KfW билан келишган ҳолда бир ой муддатда лойиҳа доирасида иштирок этувчи молиявий ташкилотларни танлаб олиш мезонларини ва бериладиган кредитни молиялашнинг муддатлари ва шартлари (валюта хатарини ҳисобга олган ҳолда), сублойиҳаларни танлаш ва уларни баҳолаш мезонларини белгилаган ҳолда KfW кредитидан фойдаланиш тартиби тўғрисидаги низомни ишлаб чиқиш;\nб) Молия вазирлигига KfW қарз маблағларини лойиҳада иштирок этувчи молиявий ташкилотларга:\nЎзбекистон валютасида қайта кредитлашда «Миллий банк»нинг асосий ставкасидан кам бўлмаган ставкада;\nеврода қайта кредитлашда жалб қилинаётган кредит ставкасининг 25 фоизидан ошмайдиган миқдорда Ўзбекистон маржаси билан тақдим этиш.\nШунингдек, лойиҳада иштирок этувчи молиявий ташкилотларга қуйидаги вазифалар юкланган:\nкредит линиясини бошқариш;\nKfW кредитининг ўз вақтида ўзлаштирилиши ва мақсадли фойдаланилишини таъминлаш;\nсублойиҳаларни амалга ошириш бўйича ҳисобот ва мониторингни юритиш.\nМаълумот ўрнида, ҳужжат қонун ҳужжатлари маълумотлари миллий базасида эълон қилинган ва 13 ноябрдан йилдан кучга кирган.\nАввалроқ Германия компанияси Ўзбекистонда лаборатория омборхонаси қуриш учун 300 минг доллар ажратиши хабар қилинганди. Шунингдек, «Ўзсаноатқурилишбанк» Германия банки билан 80 миллион евролик битим имзолагани ҳақида хабар берилди.


Зилзиланинг кучини камайтириш мумкинми? | www.ziyouz.uz\nБош саҳифа Илм ва фанФизикаЗилзиланинг кучини камайтириш мумкинми?\nЯқинда Индонезияда рўй берган кучли зилзилалар сейсмик фожиаларни олдиндан аниқайтишнинг мураккаблигига яна бир бор жаҳон олимлари эътиборини қаратди. Кейинги етмиш йил давомида МДҲҳудудида бўлиб ўтган зилзилалар икки юз мингга яқин кишининг ҳаётига зомин бўлган. ЮНЕСКО ҳисоб-китобига кўра, ҳар йили зилзилалар туфайли кўрилаётган зарар миқдори миллиардлаб долларни ташкил этмоқда. Токио, Мехико, Нью-Йорк, Шанхай, Калкутта, Жакарта каби йирик мегаполислар эса ернинг тектоник ёриқлари устида жойлашган. Уларда 161 миллиондан ортиқ аҳоли истиқомат қилади.\nЗилзилаларни олдиндан айтишнинг ягона усули эса, ҳанузга қадар яратилмаган. Россия Фанлар академиясининг бир гуруҳ тадқиқотчилари вайронгарчиликка сабаб бўлувчи зилзила кучини камайтириш юзасидан ўз таклифларини илгари сурмоқдалар. Техника фанлариномзоди В. Новиков геофизикада импулсли энергетика лабораториясига етакчилик қилади. Ўтган асрнинг етмишинчи-саксонинчи йиллари ракета техникасида қўлланилган муваққат шароитларда электр токи ҳосил қилиш қурилмаси шу мақсадга хизмат қилиши мумкин. Ушбу ракетамонанд двигател ичида босимни 40 атмосфера, ҳароратни эса тўрт минг даражага етказса бўлади. Унда плазма оқими секундига икки минг метрга қадар тезликка етказилиши мумкин. Унинг магнит қутблари билан ўзаро таъсири натижасида магнит тизимида электр токи ҳосил бўлади. Шундай ускуналардан бирининг қувватини бутун бир Днепр ГЭС қуввати билан тенглаштириш мумкин.\nАкадемик Е. Велихов ўтган асрнинг етмишинчи йиллари бу қурилмадан ер ости қатламларини зондлашни таклиф этган. Яъни мазкур қурилма орқали ернинг энг чуқур қатламларига электр токи юбориш йўли билан уларнинг тузилиши ҳақида муайян маълумот олиш мумкин экан. Шу йўл билан нефт ва газ бойликларини ҳам топса бўларкан. Бироқҳозирча бундай қурилмалар саноқли, тадқиқотлар эса давом эттирилмасдан қолиб кетган. Ўз даврида мавжуд қурилмалардан Шарқий Сибир ва Каспийбўйи пасттекислиги конларини қидириб топишда фойдаланилган.\nЎшанда мазкур қурилмалардан зилзилаларни келтириб чиқарувчи кучларни аниқлаш ҳам таклиф этилганди. Бунинг сабаби шундаки, ер остида электр кучланишлари ҳаддан зиёд ошганда ер қаърининг электрга қаршилиги кескин тушиб кетади. Шўролар даврида бу борадаги эксперементал тадқиқотлар зилзила кўп юз берадиган Помир ва Шимолий Тиёншон тоғларида амалга ошириб кўрилган. Яъни импулсли генераторга уланган иккита электрод бир-биридан 4 километрли масофада ер қаърига 10 сония давомида бир неча минг амперли электр импулсларини юборади. Бу импулслар зилзила ўчоғи, деб тахмин қилинган жойларда ер тубига 15-20 километр чуқурликка қадар етиб боради. Қабул қилувчи станциялар ана шу импулсларга келган жавоб сигналларига қараб юз бериши мумкин бўлган зилзилалар ҳақида маълумот олиши кўзда тутилган эди. Тажрибалар якунлангач, қизиқ бир ҳолат қайд этилгани маълум бўлди. Яъни эксперементлар давом этаётган пайтда генератор жойлашган ҳудудлар атрофида нисбатан кучли деб ҳисобланган зилзилалар сони камайиб, уларнинг ўрнига кучсиз зилзилалар бўлиб ўтган.\n“Илмий тил билан айтганда шундай тахмин қилиш мумкинки, —дейди В. Новиков, — импулсли генератор ер тубига юборадиган электр зарядлари ёрдамида ер қаърида сунъий деформация жараёни ҳосил қилинади. Бу энергиянинг қайта тақсимланишига олиб келади. Ер қаъридаги деформация жараёнларини сунъий усулда бошқариш кучли зилзилаларнинг олдини олиши мумкинлиги кейинги эксперементларимизда ҳам ўз тасдиғини топди”.\nАлбатта, шу усулда ишловчи реал технологияларни яратиш учун вақт ва катта куч керак бўлади. Бироқ шуни эсда тутиш зарурки, зилзила хавфи катта бўлган ҳудудларда ернинг ўша ёриқ жойларида ўрнашган аҳолини вақтинча кўчириб, мазкур импулсли генератор ёрдамида “енгил зилзила” ҳосил қилиш юз йилга қадар зилзила хавфидан халос бўлиш имконини бериши тайин.\n“АиФ”нинг 2010 йил, 45-сонидан олинди.\n← Аввалги Аввалги Нормурод Норқобилов.Тоғдаги кўпкари (2010)\nКейинги → Кейинги: Умарали Норматов. Бедорликда ўтган умр


26 октябр 2020, Тошкент вақти: 02:39\nРоссиянинг МТС мобил алоқа оператори тез орада Ўзбекистон бозорига қайтиши мумкин.\nБу ҳақда МТСни назорат қилувчи “Система” компанияси раҳбари Владимир Евтушенков пайшанба куни Санкт Петербургдаги халқаро иқтисодий форумда журналистларга маълум қилди.\nЕвтушенковга кўра, МТС ширкати Ўзбекистон ҳукумати билан мамлакатдаги фаолиятини қайта йўлга қўйиш борасида деярли келишиб олган.\n“Система” раҳбарининг айтишича, частоталар билан боғлиқ сўнгги масала бўйича айни дамда сўзлашувлар олиб борилмоқда.\n- Бу давлат иштирокидаги янги компания бўлади. “Система” ширкати эса уни назорат қилади, - деди Евтушенков “РИА Новости” нашрига.\nАпрель ойида Интерфакс ахборот агентлиги ҳам МТС Ўзбекистон мобил алоқа бозорига қайтиши мумкинлиги ҳақида ёзган эди. Бироқ ўшанда МТС расмийлари бу хабарни на тасдиқлаган, на инкор қилганди.\nМТСнинг Ўзбекистонда "Ўздунробита" номи остида фаолият олиб борган шўъбаси 2012 йил ёзида расмий Тошкент қарори билан фаолиятини тўхтатган эди. Ўзбекистон расмий идоралари "Ўздунробита" ширкатига йирик миқдордаги даромадни солиқдан яшириш, пул ювиш, мижозлар пулларини ноқонуний ўзлаштириш каби айблар қўйган.


Aston Martin илк йўлтанламаси қандай кўринишга эга бўлиши ва қачон ишлаб чиқарилиши маълум\n18:45 / 07.04.2017\nAston Martin биринчи серияли йўлтанламаси шакли кўрсатилган тизерни тақдим этди. Автомобиль ишлаб чиқарувчиси модель ҳақида қўшимча маълумотларни келтирмаган.\nЙўлтанламас Aston Martin’нинг Уэльсдаги собиқ авиация база ҳудудидаги янги корхонасида ишлаб чиқарила бошланади. Autocar’нинг хабар беришича, заводда йўлтанламас билан биргаликда DB11 купеси, шунингдек Lagonda маркаси остидаги иккита модель ҳам йиғилади.\nAston Martin биринчи йўлтанламаси дастлабки нусхаси Женевадаги автосалонда 2015 йилнинг мартида тақдим этилди. Прототип DBX деб номланганди.\nКонцепт-кар бутунлай электр куч қурилмаси билан жиҳозланган бўлиб, бунда ғилдиракларда ўрнатилган двигателлардан фойдаланиш кўзда тутилганди. Улар литий-олтингугуртли батареялардан қувватлантирилган. Бундан ташқари, прототип карбон-керамик тормозлар билан ҳам жиҳозланди.\nТахминларга кўра, Aston Martin биринчи йўлтанламаси 2019 йилдан бошлаб ишлаб чиқарилади.


Аҳоли томорқалардан унумли фойдаланмоқда — Teleradio.uz\nАҳоли томорқалардан унумли фойдаланмоқда\nҚамаши тумани “Одоқжонбуз” МФЙ да истиқомат қилувчи, Турсунов Низомиддин ака хонадонига ташриф буюрдик. Хонадонда турли хил экинлар парвариш қилинмоқда. Ҳовли этагидаги 20 сотиҳ ерда серҳосил картошка нави етиштирилади. Тадбиркорнинг айтишича, картошка яхши даромад манбаидир. Эътиборимизни яшнаб турган олма боғи тортди.\nХонадон соҳибининг айтишича, 40 гектар майдонда ташкил этилган ушбу боғ шу ҳудуддаги фермерники бўлиб, айни вақтда Низомиддин ака парвариш қилмоқда. У бир қанча мавсумий ишчи ўринларини ҳам яратган. Ҳовли этагидаги бўш турган 2 сотиҳ майдонда иссиқхона ташкил этилмоқда. Низомиддин ака иссиқхона ичига турли хил кўкат ҳамда помидор, бодиринг каби зарур полиз маҳсулотларини экишни режа қилганлигини айтди.\nИжодий жамоамиз номидан тадбиркор Низомиддин Турсуновнинг ҳосилига барака тилаймиз.\nJahonning birinchi raketkasi koronavirusga chalindi\nJahonning birinchi raqamli raketkasi serbiyalik Novak Jokovich koronavirus..\n25 август: Дунёда коронавирус билан боғлиқ вазият қандай?\nДунёда коронавирус билан боғлиқ вазият маълум қилинди. Умумий зарарланганла..


ИНСАН ҲУҚЫҚЛАРЫ СИСТЕМАСЫНДА БАЛА ҲУҚЫҚЛАРЫ ҚОРҒАЛЫЎЫНЫҢ КЕПИЛЛИКЛЕРИ\nҲәр қандай алдағы раўажланған демократиялық мәмлекетлерге тән болған белгилердиң бири – бул инсан ҳуқық ҳәм еркинликлери ҳәм олардың нызамлы мәплериниң қорғалыўы болып есапланады. Усы өлшем пуқаралық жәмийети ҳәм ҳуқықый мәмлекеттиң тийкарғы өлшеми есапланады.\nБирақта, тәжирийбе соны көрсетеди, көпшилик жағдайда инсан ҳуқықлары дегенде үлкен жастағы халық нәзерде тутылады да, балалар болса итибардан сыртта қалады.\nӨзбекстан Республикасында бәрше пуқаралар ҳуқықый қатнасықлардың субьектлери есапланады. Бизге белгили, ҳуқықый қатнасықлар субьекти дегенде, нызам менен белгиленген ҳуқық\nҳәм миннетлерге ийе болған шахслар түсиниледи.\nМәмлекет халықтың басқа қатламларын қорғаў менен биргеликте ержетпеген шахслардың ҳуқық ҳәм еркинликлерин, олардың нызамлы мәплерин қорғаўды да нәзерде тутады.\nБул бағдарда халықаралық ҳуқықта да, соның менен қатар бизиң миллий нызамшылық базамызда да бир қанша ҳуқықый нормалар өз негизин тапқан, ал айырым халықаралық ҳуқық нормалары болса миллий ҳуқық системамызға имплементация етилди.\n“Бала ҳуқықлары ҳаққында”ғы Бирлескен Миллетлер Шөлкеминиң Конвенциясының 1-статьясы, Өзбекстан Республикасы Пуқаралық Кодексиниң 22, 27, 29-статьялары, Шаңарақ Кодексиниң 71-статьясы мазмун әҳмийетинен келип шығып соны айтыў мүмкин, 18 жасқа толмаған шахс бала есапланады (эмансипация ҳалаты буннан тысқары).\nБала ҳуқықларына тийисли дәслепки ҳуқықый тийкарға 1924-жылғы “Бала ҳуқықлары Женева Декларациясы” ҳәм Бирлескен Миллетлер Шөлкеми Бас Ассамблеясының 1959-жыл 24-ноябрде қабыл етилген\n“Бала ҳуқықлары Декларациясы”да, 1966-жылы қабыл етилген “Пуқаралық ҳәм сиясий ҳуқықлар ҳаққында”ғы, “Социаллық, экономикалық ҳәм мәдений ҳуқықлар ҳаққында”ғы Халықаралық Пактлердиң қатар нормаларында, сондай-ақ, жоқарыда қабыл етилген ҳүжжетлер тийкарында 1989-жылы\n20-ноябрде “Бала ҳуқықлары ҳаққында”ғы конвенцияда беккемленген.\nУсы конвенцияда төмендеги норма өз ҳуқықый тийкарын тапқан. Яғный “Бала ақылый ҳәм физикалық жақтан жетик болмағанлығы себепли арнаўлы қорғалыўы ҳәм ғамхорлыққа, сол есаптан, туўылыўдан алдын\nҳәм кейинде жетерли дәрежедеги ҳуқықый қорғаўға мүтәжлигин” есапқа алыў ҳәм оны әмелге асырыў болып есапланады.\n“Пуқаралық ҳәм сиясий ҳуқықлар ҳаққында”ғы Халықаралық Пакттиң 24-статьясына муўапық, ҳәр бир бала расасы, денесиниң реңи, жынысы, тили, дини, миллий яки социаллық келип шығыўы, мүлкий жағдайы\nяки туўылыўы (нәсили)на қарамастан, ҳеш бир кемситиўсиз, гөдеклиги себепли шаңарақ, жәмийет ҳәм мәмлекет тәрепинен қорғаў шаралары көрилиў ҳуқықына ийе.\nСондай-ақ, ҳәр бир бала туўылғанынан соң дәрҳал дизимнен өткерилиўи ҳәм атына ийе болыўы керек ҳәмде пуқаралық алыў ҳуқықына ийе екенлиги көрсетип өтилген.\nӨзбекстан Республикасы Олий Мажлиси тәрепинен ратификация етилген “Бала ҳуқықлары ҳаққында”ғы Конвенцияға муўапық, ҳәр бир бала туўылыўы менен өз атына ийе болыўы, пуқаралықты алыўы, ата-анасын билиўи ҳәмде олар тәрепинен ғамхорлыққа алыныўы ҳуқықларына ийе.\nСоның менен бир қатарда, ҳәр бир бала еркин ҳәм қол қатылмас болып, шаңарақтағы жақсы шәраят жаратылған тәғдирде ата-анасы менен жасаўға ҳақылы. Бала өз дүньяқарасын кеңейттириў ушын мағлыўматлар топлаўы, басқа адамлар менен байланыста болыўы, бирлеспелерге ағза болыўы мүмкин. Буннан тысқары, ҳәр бир ержетпеген шахс өз жеке, шаңарақ өмирине, жазысыўлар, телефонда сөйлесиўлерге араласыўларынан қорғаныў ҳуқықына ийе.\nИмканияты шекленген ҳәм жетим балаларға жәмийетте өз орынларын таўып кетиўлери, руўхый езилмеўи ушын айрықша ғамхорлық көрсетилиўи, қәнийгели медициналық жәрдем көрсетилиўи лазым. Бала физикалық, руўхый, ақылый, социаллық кәмалаты ушын жетерли өмир дәрежесине\nийе болыўы, билим алыў ҳуқықына ийе. Бул талапларды орынлаў алдын-ала\nата-аналарға жүклетилген жоқары жуўапкершилик есапланады.\nҲәр бир баланың жасаўы, кәмал табыўы ушын тийкарғы мәкан шаңарақ есапланады. Соның ушын да, Өзбекстан Республикасының Шаңарақ Кодексиниң 2-статьясына муўапық, ата-ана өз мойнына баланың пәраўан өмир кешириўи ҳәм кәмалға жетиўи ҳаққында ғамхорлық етиўи, оның ҳуқық ҳәм мәплерин қорғаў ўазыйпасы жүклетилген. Шаңарақтың ишки өмирине, балалардың тәрбиясына басқалардың өзбасымшылық пенен балалар тәрбиясына кери тәсир өткериўине нызам жол қоймайды.\nЕгер баланың ҳуқықы кемситилсе, бундай шаңараққа қарата нызам жолы менен тәсир көрсетиўге, ата-ананың ҳуқықларын шеклеўге, ҳәттеки ата-анаға қарата нызамда нәзерде тутылған тәртипте ата-аналық ҳуқықынан айырыў шарасын қоллаўға да туўры келеди.\nБалалар өз ата-аналары менен бир шаңарақта жасаўлары\nҳәм тәрбияланыўлары ушын, алдын-ала, өзиниң ата-анасын билиўи, таныўы керек. Балалардың өз ата-аналарын билиўы ҳаққындағы тийкар\n“Бала ҳуқықлары ҳаққында”ғы Бирлескен Миллетлер Шөлкеми Конвенциясының 7-статьясында нәзерде тутылған.\nБаланың ата-анасы дегенде, нызамлы некеде турған ер яки ҳаял\nямаса нызам менен белгиленген тәртипте аталығы ҳәмде аналығы анықланып, пуқаралық ҳалаты актлеринде ата ҳәм ана сыпатында дизимнен өткен шахслар түсиниледи. Айырым жағдайларда (мәселен, бала табылған яки перзентликке алынған болып, бул нәрсе сыр сақланса) бала\nушын өз ата-анасын билиў ҳуқықынан пайдаланыў имканияты болмаслығы\nҲәр бир бала шаңарақта ата-анасы ғамхорлығынан пайдаланыў ҳуқықына ийе дегенде баланың азық-аўқат, даўаланыў, кийим-кийиншек, оқыў қолланбалары, оның жасаўы ҳәм билим алыўы ушын зәрүр болған басқа нәрселер менен тәмийнлениўи нәзерде тутылады.\nАта-ананың ата-аналық ҳуқықынан айырылыўы ҳәм басқа себеплерге көре, ата-ана тәрбиясынан айрылған ержетпеген балалардың шаңарақта тәрбияланыў ҳуқықын тәмийнлеў қәўендерлик ҳәм ғамхорлық уйымлары мойнына жүклетиледи. Бул норма Өзбекстан Республикасы Конституциясының 64-статьясы екинши бөлиминде төмендегише өз негизин тапқан. Яғный, “Мәмлекет ҳәм жәмийет жетим балаларды ҳәм ата-аналарының ғамхорлығынан айрылған балаларды бағыў, тәрбиялаў,\nҳәм оқытыўды тәмийнлейди” дейилген.\nУсы Конституциялық норма тийкарында Өзбекстан Республикасының Шаңарақ кодексинде 173-193-статьяларында Қәўендерлик ҳәм ғамхорлық ҳаққында норма киритилген. Бул бапта қәўендерлик ҳәм ғамхорлықты белгилеўши уйымлар, қәўендерлик ҳәм ғамхорлықтың тайынланыў тәртиби, олардың ҳуқық ҳәм миннетлери, қәўендерлик ҳәм ғамхорлықтың сапластырылыў негизлери ҳәм басқа да нормалар өз тийкарын тапқан. Ҳәттеки, Өзбекстан Республикасы Жынаят Кодексиниң 122-статьясында ержетпеген яки мийнетке қәбилийетсиз шахсларды материяллық тәмийнлеўден бас тартқанлақ ушын жуўапкершилик тийкарлары белгиленген.\nЖуўмақ орнында соны айтып өтиў лазым, бул алып барылып атырған ислер, әлбетте, мәмлекетимиз сиясатының тийкарғы бағдарларының бири есапланады. Балалар халық арасында қорғаныў ҳәм ғамхорлыққа ең мүтәж қатлам есапланады. Инсанпәрўар ҳуқықый демократиялық мәмлекет қурыўда ержетпеген шахслардың ҳуқық ҳәм еркинлилерин ҳәмде нызамлы мәплерин қорғаў мәселесине итибир бермеў мүмкин емес. Себеби, ҳәр қандай мәмлекеттиң ертеңги күни, келешеги олардың перзентлери есапланады.


26 июнь, 2020, 22:49\nУ Япония бокс терма жамоаси катта мураббийи ҳисобланади.\nЎзбекистон боксида ўз ўрнига эга бўлган Владимир Шин ҳозирда Японияда фаолият олиб бормоқда. Самурайлар заминида унга бўлган ишонч юқори даражада десак, муболаға бўлмайди. Чунки, япон кинематографлари аввалги йили ватандошимизга бағишлаб, "Мўъжизавий машғулот" дея номланган ҳужжатли фильмини суратга олгандилар. Мазкур фильм, Япония телевидениеларида бир неча бор эфирга узатилганди. Энди, Ўзбекистондаги Япония элчихонаси томонидан ҳам ушбу мураббийимиз эътироф этилмоқда.\n- Владимир Николаевич Шин - таниқли Собиқ Иттифоқ боксчиси, жаҳон чемпионати бронза медали соҳиби... У 2016 йил Рио-де-Жанейро Олимпия ўйинларида бокс бўйича юқори натижага эришган, Ўзбекистон мамлакатида камол топган мураббий. Айни пайтда Владимир Николаевич Япония эркаклар ва аёллар терма жамоаларининг катта мураббийи ҳисобланади. Ўзбекистон терма жамоаси бош мураббийлиги ва Осиё ҳаваскорлар бокс федерацияси вице-президенти лавозимида ишлаган давридаги бой тажрибаси ва билимига таяниб, Япония миллий жамоасини Олимпия ўйинларига тайёргарлик машғулотлари дастурини тузиб чиқмоқда. Ўйлаймизки, Япония терма жамоаси боксчиларининг Олимпия чўққисини забт этишида Владимир Николаевич Шин асосий йўлбошчи бўлади.\nАйнан, шундай эътироф Япония элчихонасининг интернетдаги тармоқларида ёзиб қолдирилган.


17 апрел 2021, Тошкент вақти: 16:44\nАндижонлик тадбиркор Рафиқжон Исроилов ширинлик цехида 100 га яқин одам ишлаб келган.\nМирзиëев иккита иш ўрни яратган тадбиркорни “бошига кўтармоқчи”¸ Андижонда солиқчилар 100 одамга иш берган тадбиркорни хонавайрон қилмоқчи\nМуваққат президентликка келиши билан тадбиркорликни қувватлаш давлат сиëсатининг устивор йўналиши эканини таъкидлаб келаëтган Шавкат Мирзиëев 7 январь куни “давлатдан бир тийин олмасдан¸ иккита иш ўрни яратган тадбиркорни бошимга кўтараман”¸ деб баëнот берди.\nЎзбекистон прокуратураси ходимлари билан учрашувда Шавкат Мирзиëев тадбиркорликни Ўзбекистон тараққиëтининг асосий омили деб баҳолади ва давлат назорат органларининг тадбиркорлар фаолиятига ноқонуний аралашгани оқибатида мамлакат бўйлаб кичик бизнес субъектларининг 16 мингтаси ёки қарийиб 7 фоизи ўз фаолиятини тўхтатишга мажбур бўлганини кескин танқид қилди.\nПрезидент қонунчилик устидан назорат учун маъсул прокуратурадан тадбиркорларни назорат органлари бедодлигидан ҳимоя қилишни талаб қилиб турган бир пайтда¸ андижонликлар орасида музқаймоқ ва ширинлик маҳсулотлари билан танилган “Магнит Савдо Ишонч” ширкати эгаси Рафиқжон Исроилов назорат органлари текшир-текширининг янги қурбони бўлиш таҳдиди остида қолди.\n11 январь куни соат 14:00 да Андижон вилоят Хўжалик суди Андижон солиқ бошқармасининг “Магнит Савдо Ишонч” ширкатини солиқ ва бошқа мажбурий тўловлар бўйича 1 миллиард 952 миллион 165 минг 568 (9 тийин) солиқ қарзини ундириш учун мол-мулкка қаратилган даъво аризасини кўриб чиқиб¸ ҳукм тайинлайди.\nХўжалик судининг ўтмишдаги қарорларидан келиб чиқиб¸ бу галги маҳкаманинг яқинларгача 100 га яқин одамни иш билан таъминлаб келган “Магнит” ширкати мулкини мусодара қилиб¸ унинг фаолиятини банкрот деб эълон қилиши кутилмоқда.\nАна шундай эҳтимолнинг олдини олиш мақсадида “Магнит Савдо Ишонч” МЧЖси раҳбари Рафиқжон Исроилов тўрт маротаба аввалига Бош вазир¸ 4 декабрдан кейин эса¸ президент Шавкат Мирзиëев виртуал қабулхонасига арз қилди. Айни пайтда тадбиркор Тошкентда республика Хўжалик суди ва Бош прокуратурага ҳам бош урди. Бу шикоятлари яна эски тартибда шикоят объекти – Андижон вилоят солиқ бошқармаси ва Андижон вилоят Хўжалик судига қайтарилиб¸ ишда ҳеч қандай ижобий ўзгариш кузатилмагач¸ Исроилов ҳам сўнгги умидини ишга солди.\n3 январь куни 49 яшар тадбиркор YouTube портали орқали президент Шавкат Мирзиëевга бевосита мурожаат қилди.\nИсроилов - Андижондаги монополистлар нишони\nВидеомурожаатда Исроилов тадбиркорлик фаолиятини 1996 йили музқаймоқ кафеси очиш билан бошлаб¸ кичик бу кафени ўз маблағи ҳисобига Андижондаги каттагина музқаймоқ ва бошқа ширинлик маҳсулотлари ишлаб чиқариш корхонасига айлантирганини ҳикоя қилади. Ҳикоядан англашилишича¸ Исроилов ширкатида¸ 2015 йил Мустақиллик байрами арафасида – айни музқаймоқ мавсуми авжга чиққан кунларда вилоят солиқ бошқармаси кутилмаганда текширув бошлайди.\nОзодлик билан суҳбатда Рафиқжон Исроилов¸ тўрт ой давом этган бу текширувларнинг қарийб 20 йиллик меҳнати давомида тўплаган маблағига қурилган ўз заводини ишга тушириш арафасида бошланганини айтади.\nРафиқжон Исроилов¸ ўз маҳсулотлари андижонликлар орасида танилиб¸ даромадбоп бўлганидан сўнг¸ Андижондаги бизнесни назоратига олган қудратли гуруҳлар нишонига айланганига эътибор қаратади:\n- Шаҳарда умуман дўконимиз йўқ¸ ижарага ишлаймиз. Шаҳардан жой олиб¸ қурилиш қилаëтгандик. Шу жой битай¸ деганда кимгадир керак бўлиб қолди¸ шекилли¸ бизни солиқчилар тўхтатди. Ҳозиргача бу жой битиб¸ яна 100 тача одам иш билан таъминланган бўларди. Даъвонинг мулкка қаратилишидан мулкимизга кўз тиккан одам шу жойни олмоқчи бўлаяпти¸ деб ўйлаб қолдим¸ дейди 49 яшар андижонлик тадбиркор.\nИсроилов ширкати фаолияти энг авж паллага кирган пайтда ўтказилган бу текширувлар натижасида солиқчилар “солиқ фаолиятида қатор камчилик ва камомад” топиб¸ ширкатни 806 миллион сўмлик солиқ зарари еткизганга чиқаради. Тадбиркорнинг бундай ҳисоб-китобнинг нотўғри келтириб чиқарилганини таъкидлашига қарамай¸ текширувчилар “Магнит” ширкатига бу зарарни қоплаш учун муҳлат беради.\n- Тўртта автомобилни сотиб¸ тўплаган дивидент пулларимни йиғиб¸ бу маблағни нақд пулда бир ой ичида тўладим. Зарар қопланди. Ҳисоб рақамимдан 117 миллионни ҳам пеня қилиб олишди. Яқин бир миллиард сўмни бир ой ичида тўладим. Орадан икки ой ўтиб¸ энди менга санкцион жарима қўллашди. 3 миллиард 200 миллиондан ошиқ жарима қўллашди. Олти ойдан бери ҳисоб рақамим ëпилган. Мен давлатдан бир тийин пул олганим йўқ¸ банкка зиëн еткизганим йўқ. Ҳисоб рақамим ëпиқлиги учун ҳар ой тушадиган 300 миллионга яқин даромад ҳаммаси солиққа кетаяпти¸ ишхонам банкротлик ҳолатига етиб бўлган¸ деб ҳикоя қилади Мирзиëевга қилган видеомурожаатида андижонлик тадбиркор.\nМирзиëевнинг сиëсати тегишли тизимларга етиб бормаяпти\n9 январь куни Озодлик билан суҳбатда Рафиқжон Исроилов 11 январь кунга белгиланган маҳкама арафасида бу мурожаатнинг президент Мирзиëев диққатига етиб борганини кўрсатувчи бирор аломат йўқлигини айтади:\n- Ҳали президентимиз эшитгани йўқ¸ шекилли. Шавкат Миромонович учрашувларда тадбиркорлар ҳимоясига зўр-зўр гапларни айтаëтганини эшитиб¸ яна бир уриниб кўрай¸ дедим. Бўлмаса¸ бу ерда бўлаëтган босимдан ҳамма нарсадан воз кечишга тайëр бўлиб қолгандим. Ошириб юборишди. Ижрочилар шунча пул қопти¸ тўламаяпсан¸ деб келади. Бизда ўзи бир тийин маблағ қолгани йўқ. Ишлаб чиқаришни давом эттириш учун хом-ашë керак. Маҳсулотни ҳозиргача насияга бериб келган шерикларимиз ҳозир телефон қилсак¸ жавоб ҳам бермайдиган бўлиб қолди. Ишчиларимга уч ойдан бери ойлик беролмаяпман¸ 30 таси кетиб қолди¸ дейди Рафиқжон Исроилов.\nЎзбекистон муваққат президенти Шавкат Мирзиëев 5 октябрь куни “Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида"ги Фармонни имзолаган эди. Бу фармон орқали Мирзиëев тадбиркорлик субъектларини режадан ташқари текширишларнинг барча турлари¸ хусусан¸ жиноят ишлари доирасидаги муқобил текширишларнинг барча турларини бекор қилди.\nАйни фармонда Мирзиëев “молия-хўжалик фаолиятини амалга оширишда биринчи марта ҳуқуқбузарликлар содир этган тадбиркорлик субъектлари ва уларнинг ходимлари йўл қўйилган қонунбузарликларни қонун ҳужжатларида белгиланган муддатларда ихтиёрий равишда бартараф этган ва етказилган моддий зарарни қоплаган тақдирда маъмурий ва жиноий жавобгарликдан, жарималар ва молиявий санкциялар (пенядан ташқари) қўлланилишидан озод этди.\nАндижонлик тадбиркор¸ жойлардаги назорат органлари Ўзбекистон янги президенти ўз устивор вазифаси қилиб белгилаган тадбиркор фаолиятидан кир қидириб¸ уларни жазолаш ўрнига¸ улар ишлашига кенгроқ имкон бериш стратегиясини қабул қилмаëтганини айтади:\n- Хўжалик судидаги судьялар ҳам Мирзиëев фармонлари ва нутқларини халқ қатори кўраëтгандир. Ахир улар биздан кўра анча саводли одамлар¸ бўлаëтган ўзгаришлардан ўзига хулоса чиқарса керак. Лекин ҳозирча бизни бир тийинга ҳам олишмаяпти. Шунинг учун ҳам Мирзиëевнинг ўзига очиқ мурожаат қилишга мажбур бўлдим¸ дейди Исроилов.\nРеспублика Солиқ қўмитасининг хабари йўқ...\n9 январь куни “Магнит Савдо Ишонч” МЧЖсининг солиқчилар текширувлари нишонига айлангани воқеасини ўрганиш жараëнида Озодлик Ўзбекистон Давлат Солиқ қўмитаси ахборот хизмати билан боғланди. Хизмат вакили¸ на бу ширкат номи¸ на унинг эгаси Мирзиëевга қилган видеомурожаатдан хабари йўқлигини билдирди ва бевосита Андижон вилоят солиқ бошқармасга мурожаат қилишни маслаҳат берди.\nВилоят солиқ бошқармаси расмийси Исроиловнинг видеомурожаатидан бехабарлиги¸ аммо солиқ бошқармаси “Магнит” ширкати устидан даъво аризаси билан Хўжалик судига арз қилгани ва 11 январь куни солиқни қоплаш учун ширкат мулки тортиб олиниши кутилаëтганини билдирди.\nСўнгги умид - Мирзиëевнинг ўзи?\nАндижонлик Рафиқжон Исроилов давлат идораларининг тадбиркорлар фаолиятига аралашуви устидан Youtube.com портали орқали Шавкат Мирзиëевга очиқ видеомурожаат қилган биринчи тадбиркор эмас.\nТадбиркор Олим Сулаймоновнинг Мирзиëевга мурожаати\nТошкент вилоятининг Қибрай туманида яшовчи тадбиркор Олим Сулаймоновнинг амалдорларнинг ноқонуний ҳатти-ҳаракатлари устидан 10 октябрь куни Youtube.com портали орқали Шавкат Мирзиëевга видеошикоят билан мурожаат қилиши ортидан шикояти юзасидан қайта суриштирув олиб борилган, унга ноҳақ қўйилган кўп миллионлик сўмлик жарима бекор этилиб¸ 6 ойдан буён тўхтаб ётган фирмалари қайта ишга туширилган эди.\nБу мурожаатдан сўнг Сулаймонов Ўзбекистон телеканалларининг тадбиркорлар муаммолари ҳақидаги дастурлар¸ қолаверса¸ президентлик сайлови арафасидаги турли тадбирларга ҳам таклиф этилган эди.\nАйни шу сўнгги чорага қўл урган андижонлик тадбиркорнинг Сулаймоновникига ўхшаш муаммоси қандай ечим топади¸ буни Озодлик 11 январь куни кузатишда давом этади.


Ўзбекистондаги электр энергетикаси корхоналари трансформация қилинади – Президент топшириғи | Qalampir.uz\nЎзбекистондаги электр энергетикаси корхоналари трансформация қилинади – Президент топшириғи\nЖамият\t26 Октябрь 2020 18:26 6048\nМаълумот ўрнида таъкидлаш лозимки, бу соҳадаги тизимли ўзгаришлар Президентнинг 2019 йил 1 февралда қабул қилинган “Ўзбекистон Республикаси ёқилғи-энергетика тармоғини бошқариш тизимини тубдан такомиллаштириш чора-тадбирлари тўғрисида”ги фармони билан бошланган эди. Ҳужжатга мувофиқ, Энергетика вазирлиги ташкил этилиб, соҳада бошқарув ва тижорат функциялари ажратилди.\n“Энергетика соҳасига хусусий инвестициялар кириб келиши учун замин яратилди. Натижада бир йилнинг ўзида давлат-хусусий шериклик асосида 2 миллиард долларлик тўғридан-тўғри сармояларни жалб қилиш, 2 минг 700 мегаватт қувватли 6 та янги электр станциясини қуриш бўйича лойиҳалар бошланди.\nЭнди олдинда трансформациянинг янги босқичи, яъни, станцияларни модернизация қилиш, энергия тежамкорликни ошириш, таннархни пасайтириш ва истиқболда электр энергиясининг рақобатли бозорини яратиш вазифалари турибди”, дейилади хабарда.\nМаълумотларга кўра, йиғилишда шу йўналишлардаги муҳим чора-тадбирлар муҳокама қилинган. Аввало, корхоналарни модернизация қилиш масаласига эътибор қаратилган.\nАниқлик киритилишича, Ўзбекистондаги электр станцияларининг эскирганлик даражаси 50 фоиздан юқори. Бундан ташқари, эски қувватларда ёқилғи сарфи янги буғ-газ қурилмаларига нисбатан 2 баравар зиёд.\n“Шу боис модернизация ишларини давом эттириш, лекин буни олдингидек давлат кафолати ҳисобига эмас, балки хусусий капитални жалб қилиш орқали амалга ошириш зарурлиги қайд этилди.\nБу халқаро кредит рейтинги олиш, келгусида еврооблигациялар чиқаришда муҳим омил бўлади. Мутасаддиларга шу мақсадлардан келиб чиқиб, мазкур 4 та компаниянинг уч йиллик молиявий модели ва бизнес режаларини ишлаб чиқиш вазифаси қўйилди”, дейилади хабарда.\nДавлат раҳбари томонидан трансформация жараёнларига кўмаклашиш учун корхоналар бошқарувига ва кузатув кенгашларига чет эллик мутахассислар жалб қилиниши бўйича кўрсатмалар берилган.\n“Йиғилишда янги лойиҳаларнинг ижросига ҳам эътибор қаратилди. Маълумки, Жиззах, Самарқанд ва Сурхондарёда қуёш, Бухоро ва Қорақалпоғистонда шамол, Сирдарё ва Сурхондарёда иссиқлик электр станциялари барпо этилиши режалаштирилган. Ушбу лойиҳаларни жадаллаштириш, уларга давлат-хусусий шериклик асосида инвестициялар йўналтириш муҳимлиги айтилди”, дейилади Президент Матбуот хизмати тақдим этган хабарда.\n02 Март 17:10 52890\n02 Март 17:34 42959\n02 Март 18:36 36110\n02 Март 18:33 28120\n03 Март 09:43 24119


Амалнинг озлиги-ю, умиднинг катталиги – кулфат | Azon.uz - Ахборот-таҳлилий портал\nАмалнинг озлиги-ю, умиднинг катталиги – кулфат\n21:00 22.01.2018 728\nБаъзи кимсаларда умидворлик ҳисси ўта кучли бўлиб, уларнинг ушбу умидворлиги амалларга бепарволик қилишига сабабчи бўлади. Улар диннинг асл мақсадини тўғри фаҳмламаслик, илм ўрганмаслик оқибатида фақат кичик ва бажарилиши ўта осон бўлган амалларни қилиб, шунинг эвазига энг катта нарсаларни орзу қилади. Амал ва тақво ҳақида айтилса, “Кимнинг қаерга лойиқ бўлиши Аллоҳдан бошқага маълум эмас. Амалимиз кичик бўлгани билан умидворлигимиз каттадир”, дейишади.\nАллоҳ таоло – бандаларига фазли улуғ Зот. Бунга шубҳа йўқ. Амалга эмас, Аллоҳ фазлига суяниш ҳам бандаликнинг асли экани шубҳасиз. Лекин фазлга суяниб, амалларни тарк қилиш ҳам нотўғри фаҳм ва ақли қосирликдир.\nМуҳаммад Ғаззолий раҳимаҳуллоҳ шундай дейдилар:\n“Баъзилар мендан сўрашади:\nБизлар мусулмонмиз. Расулуллоҳ соллаллоҳу алайҳи васаламнинг “Кимки лаа илааҳа иллаллоҳ, деса жаннатга киради”, деб айтган сўзлари тасдиғига кўра, борадиган жойимиз жаннат бўлмайдими?!\nМен ушбу сўровчи кимсанинг амали ва орзуси орасидаги масофани чамалаб кўриб, бу масофанинг нақадар узоқдан узоқ эканини кўрдим.\nКўрдим-ки, бу кимса Ислом динидан фақат ўз танбаллиги ва дангасалигига ёрдам бўладиган нарсанигина ёдлаб олган экан, холос.\nБу гўёки ночор ва муҳтож, зеҳнида Қуръони карим оятларининг биргина “Ким бир яхшилик қилса, унга ўн баробар қайтарилур…” (Анъом сураси, 160-оят) оятидан бошқа биронтаси ҳам жойлашмаган кимса кабидир-ки, ушбу кимса ўзи учун кифоя бўлгувчи маълумотларга эга бўлиш ва мол-дунё жам қилиш учунгина ушбу оятни ўқийди.\nМен унга шундай дедим: “Сен Расулуллоҳ соллаллоҳу алайҳи васаллам ҳадисларидан фақат ушбу ҳадиснигина биласанми, албатта, у зот алайҳиссалом сен айтган ҳадиснинг ёнгинасида “Ёлғончи жаннатга кирмайди”, деб ҳам айтганлар.\nЯна: “Сила-и раҳмни узувчи жаннатга кирмайди”, деб айтганлар.\nВа яна: “Жаннатга қалбида мисқол зарра миқдорида кибр бўлган кимса киролмайди”, деб айтганлар.\nВа яна: “Ким бизга хиёнат қилса, биздан эмас”, деб айтганлар.\nВа яна: “(Мусибат чоғида) Ёқа йиртадиган, кўксини тирнайдиган ва жоҳилият даъвосини қиладиганлар биздан эмас”, деб айтганлар.\nВа яна: “Бирон бир аёлни ўз эридан совутиб бузадиган биздан эмас”, деб айтганлар.\nВа яна: “Катталаримизни улуғламайдиган, кичикларимизга раҳм қилмайдиган ва уламоларимиз ҳаққини билмайдиганлар биздан эмас”, деб айтганлар.\nСен ушбу суннатларнинг барчасини унутиб қўйдинг-ми? Зотан, бу ҳадислар сенинг зиммангга вожиботларни юклайди-да! Ўзингга фақат жаннатга киришинг ҳақидаги ҳадисни лозим тутиб олибсан-ку! Сен жаннатни унга лойиқ бирорта ҳам амал қилмай, пулини тўламай, харид қилмоқчимисан?!\nИнсонларнинг мана шу тоифаси хатолари боис заиф ҳиссиётли бўлиб, кичик ва осон бўлган бирон амали сабабли барча гуноҳларини кечирилишини таманно қиладилар.\nАлбатта, ақлли инсонлар Аллоҳ таоло уларни гуноҳларини кечиришини марҳамат қилганида Унга ижобат қиладиган тоифадирлар.\n“…Ҳижрат қилганлар, диёрларидан чиқарилганлар, Менинг йўлимда азият чекканлар, жанг қилганлар ва қатл бўлганларнинг ёмонликларини ўчираман, ҳамда уларни остидан анҳорлар оқиб турган жаннатларга киритаман” (Оли Имрон сураси, 195-оят).\nАммо аҳмоқлар тоифаси ўзларининг катта хатоларини ўчириш, тозалаш, ўз нафсларини муҳосаба қилиш, уни доимо тергаб, текшириб туриш, узоқ вақт ва қийин машаққатлар ила муолажа қилиш ўрнига, гуноҳларини ўз ўзидан ўчиб кетиши ва кечирилиши орзусига чўмиб ўтираверади.\nКўплаб ўқиганларимдан шуни билдим-ки, албатта бу ерда оммага зоҳирида мағфират кўриниб турган, енгилгина адо қилиш мумкин бўлган, таҳорат сувлари ила гуноҳларни ўчирилиб кетиши каби амални ўзига эътимод қилишга алданиб қолиш бор. Сенинг фаҳмингга ҳам ана шунақа зоҳиран енгил бўлган амаллар изтироби тушиб, алданиб қолма.\nАниқ билгин-ки, албатта Аллоҳ азза ва жалла аниқ савобни таҳорат каби амалларнинг ўзигагина эмас, амал қилувчи уни чуқур иймон, сидқи ихлос ва гўзал ишончдан бўлган амаллари ҳамроҳлигида қилсагина ато қилади. Ушбу амаллар соҳибини Аллоҳ таборака ва таоло йўлида ўз нафси ва нафислигини сарф қилишга лойиқ қилиб қўяди.\nАлбатта, дин – ҳуқуқ ва вожиботлардир. Дунё ҳам шундай ҳуқуқ ва вожиботлардан иборат. Икки тараф орасидаги ҳар бир эзгу ақд муайян ҳуқуқ ва мажбуриятларни ўз ичига олади.\nСен зиммангга вожиб бўлган амалларни адо қил. Елкангдаги масъулият оғирлигини ҳис қил. Ундан қочишга жой қидирма. Қачонки, сенинг зиммангга юклатилган нарсаларни адо қиладиган бўлсанг, ҳаққингни кут ёки тўлиқ талаб қил. Ана унда бирон киши ҳам сени айбдор қилолмайди.\nАммо дунёда ҳақсиз бўла туриб, фақат “Зиёда қилувчи борми?” шиори билан яшаш ҳақиқий кулфатдир.\nБундай маслакка эса на дунё ва на дин салоҳияли бўлади”.\nҲа, шундай. Баъзиларимизда Аллоҳ фазлидан умидворлик ўта кучли бўлиб, амалларга бепарвомиз. Намозларимизнинг вақтига риоя қилмаймиз. Рукуъ саждаларини тўлиқ қилишга эътибор қаратмаймиз. Закот, рўза, ҳаж ва бошқа заруриётлар масъулиятини тўлиқ ҳис этмаймиз. Комил бандалик фақат умидворликдан эмас, Аллоҳ таолонинг амр-у наҳйларига тўлиқ бўйсунишдан, Расулуллоҳ соллаллоҳу алайҳи васалламга комил эргашишдан иборатдир.\nАллоҳ фазлидан умидворлик билан дангасалик, ялқовликни аралаштириб юборамиз. Роббимиз азза ва жалла биронта оятида амални тарк қилиб умидворликни ўзини лозим тутишга буюрмаган. Намозни ўқишга эмас, қоим қилишга бўлган амри бунинг тасдиғидир. Зотан, намозни ўқиш билан қоим қилишнинг фарқи бор. Руҳсиз, шошилиб, бир амаллаб охирги вақтларида ёки доимий қазоларга мубтало ҳолатда ўқиб, сўнгра мана шу сабабли Аллоҳ мағфирати ва раҳматига муносибликни орзу қилиш билан, Кимнинг ҳузурида турганини ҳис қилиб, намознинг рукуъ ва саждаларини шошмасдан бажариб, намозларни ўз вақтида қазо қилмасдан, иложи борича жамоат билан адо қилиш ва Аллоҳ мағфирати ва раҳматидан умидвор бўлишнинг осмон билан ерча фарқи бор!\nҲа, бир нарсани эътибордан қочирмайлик. Амалга эмас, Аллоҳ фазлига суяниш лозим дегани, амалга бепарво бўл ёки энг кичик ва енгил амалларни қилиш сенга кифоя дегани эмас. Аллоҳ таоло – фазли улуғ Зот. Ўша фазлнинг белгиларидан бири Ҳақ азза ва жалланинг амр-у наҳйларига ўта эътиборли бўлиб, бақадри имкон комиллик ила адо қилиш бўлади.\nМуқтадолар саййиди бўлмиш зот, пайғамбаримиз Муҳаммад соллаллоҳу алайҳи васаллам Аллоҳ субҳонаҳу ва таоло у зотнинг аввалги-ю кейинги гуноҳларини кечирганини билар эдилар. Лекин у зот Аллоҳ таолонинг ушбу буюк фазлини қандай қабул қилдилар?! Кўп намоз ўқийверганларидан оёқлари шишиб кетар, бетоблик ҳолатида ҳам масжидга, жамоат намозига чиқар, бу ҳақида сўралса “Шукр қилувчи банда бўлмайинми!” деб жавоб берар эдилар.\nАшараи мубашшара – ўнта жаннат башорати берилган саҳобалар розияллоҳу анҳумнинг бирортаси ҳам уларга берилган буюк хушхабардан сўнг ибодатда сусткашликка асло йўқ қўймаган. Аксинча, ибодатга янада ҳарис бўлган, янада кўпроқ кўз ёш тўккан.\nМужаддиду алфис соний, имом Раббоний Аҳмад Сарҳиндий қуддиса сирруҳ айтадилар: “Саодатли киши доимо Қуръони мажид ва суннати мутоҳҳаррага тобе ҳолатда умр кечиради. Фарзлардан биронтасини эмас, суннатлардан биронтасини ҳам қўлдан бой беришга асло рози бўлмайди. Намозни таъдили арконларига риоя қилган ҳолатда адо қилиш, беш вақт намозни бақадри имкон жамоат билан адо этишга одатланиш лозим. Суннати санийяга кучли эътибор кўрсатиш, бунга асло бепарво бўлмаслик керак”.\nБуюк тасаввуф алломаси бўлмиш ушбу зотнинг Аллоҳ фазлига бўлган тавсиясини кўрайлик. У зот ҳам ибодатларга ҳарислик ва суннатларга тобеликка чақирмоқдалар.\nХулоса шуки: бандаи мўмин доимо ўзига буюрилган ибодатларга кучли эҳтимом кўрсатиб, комилроқ амал қилишга жидду жаҳд қилиши, шунинг билан бирга, ушбу амалнинг ўзига суяниб қолмасдан, Аллоҳ таоло фазлидан умидвор бўлиши лозим.\nАллоҳ фазлидан умидвор бўлиш эса амалларни тарк қилиш, бепарволик, ялқовлик, дангасаликка сабабчи бўлмаслиги, аксинча, улуғ зотлардан ўрнак олиб, ҳар доим шариат аҳкомларига имкон қадар комилроқ амал қилишга ундаши мақсадга мувофиқ бўлади.\n Ҳоким ривояти. Мунзирий айтади: “Аҳли илм устунларидан бўлмиш бир тоифа “Кимки: Ла илаҳа иллаллоҳ, деса жаннатга киради, ёки Аллоҳ унга дўзахни ҳаром қилади, каби, ёки шунга ўхшаш ҳадислар Ислом аввалида айтилган эди. Зотан, у вақтдаги даъват тавҳид иқрорининг ўзигагина бўлар эди”, дейишган. “Ат-тарғиб ва-т-тарҳиб” (2202).\n Абу Довуд ва Насоий ривояти.


Бир жанг тарихи. Номини оқламаган аср жанги: Мэнни Пакьяо - Флойд Мейвезер (ФОТО+ВИДEО) / Olamsport.com\n29 мар 16:16\nБир жанг тарихи. Номини оқламаган аср жанги: Мэнни Пакьяо - Флойд Мейвезер (ФОТО+ВИДEО)\nТеглар : БоксМэнни Пакьяо Флойд МейвезерБир жанг тарихи\nХХI асрда мухлислар томонидан узоқ кутилган баҳс.\nТашкилотчилар жангни ташкил қилиш учун жуда узоқ ҳаракат қилишди, улар бу супер баҳсни ташкил қилишлари учун бир неча бор музокаралар столига ўтиришди. Ниҳоят ташкилотчилар жангни 2015 йилда ўтказишга эришишган. Бу жанг бокс тарихида барча рекордларни янгилаган баҳс ҳисобланади. Кўпчилик бокс кишилари томондан бу жанг «Аср тўқнашуви» деб таъкидланди, аммо...\nЖанг санаси: 2015.05.02\nЖанг манзили: “MGM Grand” Лас-Вегас АҚШ\nФлойд Мейвезер: 47 та жанг, барчасида ғалаба.\nМэнни Пакьяо: 64 та жанг, 57 та ғалаба, 5 та мағлубият, 2 та дуранг.\nБиринчи раундда ҳар икки боксчи ҳам эҳтиёткорлик билан бошлашди. Боксчилар асосан жеплар билан чекланишга тўғри келди. Иккинчи раундда Мэнни устунликни қўлга олишга уринди ва тез-тез ҳужумга ўтди, аммо зарба аниқлиги борасида Флойд анча яхшироқ ҳаракат қилди. Учинчи ва тўртинчи раундлар ҳам ўрта темпда давом этди. Бешинчи раундга келиб Пакьяо анча тезроқ ҳаракат қилишни бошлашга ҳаракат қилди, лекин Мейвезер рақибига жанг қилишга имкон бермади, у жуда ёпиқ жанг ўтаётганди.\nОлтинчи раундга келиб барча жабҳада филиппинлик устунликка эришаётганди, олтинчи раундда ҳам Мэнни рақибидан кўра кўпроқ ҳужум қилади. Еттинчи раундга келиб Флойд ниҳоят «уйғонди» ва раунд бошланиши билан ҳужумга ўта бошлади. Бу раундда Флойд 2-3 та яхши зарбалар йўллашга эришди. Саккизинчи раундга келиб, Флойд жангда ўзини устунлигини кўрсатишга ҳаракат қила бошлади, бирин-кетин жуда кучли зарбалар аниқ бора бошлади. Кейинги раундларда боксчилар жуда секин ҳаракат қила бошлашди, зарбаларининг кучи ва аниқлиги секинлаша ва камая бошлади.\nҲал қилувчи раундларда Флойд очиқчасига рақибидан қочишни бошлади ва жанг тўлиқ ўн икки раунд давом этди. Жанг якунидан сўнг ҳакамлар бир қарордан Флойд Мейвезернинг ғалабасини эълон қилишди. Шу тариқа, аср жанги бўлиши лозим бўлган тўқнашув ўз номига мос бўлмади.\nЖангнинг энг ажойиб вазиятларини томоша қилинг\nКутилмаган хабар. WBC Майк Тайсонга чемпионлик жанги ташкил этиб беришга тайёр 1


Эронда коронавирусга учраган соғлиқни сақлаш вазири...\n26.02.2020 09:34 0 3453\nЭрон соғлиқни сақлаш вазири ўринбосари Ираж Харирчида коронавирус касаллиги аниқланган. Эътиборли томони, мутасадди касаллик аниқланишидан аввал касал ҳолатида, иситма билан очиқ матбуот анжуманида иштирок этган.\nАнжуман давомида на у ва на бошқа иштирокчиларда ҳимоя воситаси бўлган. Тадбирдан сўнг орадан маълум вақт ўтгач, Ираж Харирчида коронавирус борлиги аниқланган. Ҳозирча матбуот анжуманида иштирок этганлар карантинга олингани ҳақида хабар берилмаган.\nМаълумотларга кўра, Ираж Харирчи ўзини у қадар ёмон ҳис қилмаяпти, уни фақат иситма безовта қилмоқда. Матбуот анжумани давомида ҳам у тез-тез пешонасидаги терни артаётганини кўриш мумкин.\nЭрон соғлиқни сақлаш вазирлиги вакили Киануш Жаҳонпурнинг маълум қилишича, мамлакатда 95 киши коронавирус билан касалланган бўлиб, 16 киши вафот этган. Бу эса Хитойдан кейинги энг йирик йўқотишдир.\nЭронда бир қатор концерт ва футбол учрашувлари қолдирилган. Мамлакатнинг катта қисмида мактаб ва университетлар ёпилмоқда.\nЭслатиб ўтамиз, кеча Словакия бош вазири Петер Пеллегринида ҳам коронавирус аниқлангани ҳақида хабарлар пайдо бўлган эди. Аммо бу хабарлар расман инкор этилди.\nКеча Европанинг яна икки давлати — Австрия ва Хорватияда коронавирусга учраган илк фуқаролар аниқланган. Дунё бўйича 80.3 минг кишида коронавирус аниқланган бўлса, 2,7 минг бемор касалликдан вафот этган. 27.7 минг киши эса тузалиб кетгани айтилмоқда.\nКоронавирус тез тарқашининг яна бир сабаби аниқланди\nКоронавирус бугун, 00:08\nКоронавирус Кеча, 23:34\nКоронавирус аҳоли орасида тарқалмоқда


ГАЗДАН ЗАҲАРЛАНГАНДА БИРИНЧИ ЁРДАМ ҚАНДАЙ КЎРСАТИЛАДИ? » "Оқдарё овози" газетаси\nБарча ҳолатдаги оғир заҳарланишларда зудлик билан тез тиббий ёрдамни чақириш зарур. Шифокор етиб келгунга қадар қуйидагиларни амалга ошириш керак:\n-Нафас олишига халақит берувчи барча нарсаларни йиғиштириш (тугмаларниечиб, ёқани очиш, камарни бўшатиш ва бошқалар);\nХўш, ис гази нима? Ёқилғи маҳсулотлари ичида бошқаларига нисбатан хавфлироқ бўлгани - бу табиий газ ҳисобланади. Табиий газнинг тўлиқ ёнмаслиги, газ оқимининг бехосдан узилиб қолиши, хона ичида газ тўпланиши, газни ёқиб, қаровсиз қолдириш, иситиш тизимларига газни улашда хавфсизлик қоидаларига риоя қилмаслик оқибатида портлаш ва ёнғин содир бўлиши ҳамда табиий газ ва ис газларидан заҳарланиш ҳолатлари билан боғлиқ бахтсиз ходисалар содир бўлиши мумкин. Натижада инсонлар турли хил тан жароҳатлари олишлари ёки ҳаётдан кўз юмишлари ҳолатлари ҳам учрайди.\nИс гази хонадонларимизда фойдаланиладиган табиий газнинг тўлиқ ёнмаслиги, кўмир ва органик моддаларнинг чала ёнишидан ҳосил бўладиган газдир. Ис гази инсон организмининг нафас йўллари ва нафас аъзоларига кучли таъсир қилади. Ис гази нафас йўллари орқали организмни, хусусан, марказий асаб системасини зарарлайди. Ис газидан қатор органик моддалар синтез қилувчи корхоналарда, гаражларда вентиляция ёмон бўлганда, янги бўялган, шамоллатилмайдиган хоналарда, шунинг-дек, уй шароитларида табиий газ ёниб турганда ва печка билан иситиладиган уйларда печка қопқоғи ўз вақтида ёпилмаганда заҳарланиб қолиш мумкин.\nИс гази (углерод оксиди) - рангсиз, таъмсиз, ҳидсиз заҳарли газ. Кимёвий формуласи - CO. Ис гази (СО) - ер юзида энергияни жадал ишлатилишидан юзага келадиган, табиатда энг кўп тарқалган заҳарловчи газлардан биридир. Қазиб олинадиган ёқилғиларнинг тўлиқ ёнмаслиги ис газининг бош манбаидир, у асосан кўмир, табиий газ ва бошқа ёқилғиларнинг тўлиқ ёнмаслиги сабаб юзага келади. Нафас олувчи ҳаво таркибида 0,1 фоиз ис газининг бўлиши, ўлим ҳолатига олиб келиши мумкин.\nИс гази организмга тушганда, у қон таркибидаги гемоглабин ва кислород ташувчи эритроцитларни ўзаро боғлаб, кислородни тана бўйлаб ҳаракатланишини чеклайди. Натижада инсон хушини йўқотади.\nФавқулодда вазиятлар бўлими\nФВДТ ва ФМ фаолиятини ташкиллаштириш хавфсизлик тарғиботи


Ҳожатхонада узоқ қолиб кетган қизни полиция қўлга олди\n15:33 / 04.08.2016\nМосква яқинида ўзига хос ҳодиса юз берди. Алиса Кошелева ўзини ёмон ҳис қилди ва пулли ҳожатхоналардан бирига кирди. У ярим соатга яқин ҳожатхонада қолиб кетгандан кейин назоратчи эшикни тақиллатиб, Алисадан тезроқ чиқишини талаб қилган.\nҚиз ўзини ёмон ҳис қилаётганини айтса ҳам, таҳдид давом этган ва назоратчи полиция чақирган. Бу ҳақда LiFE хабар бермоқда.\n«Менда спазма билан боғлиқ сурункали касаллик хуруж қилди, шу сабаб ҳожатхонада 20 дақиқача қолиб кетдим. Ҳожатхона ходими полиция чақирди»,- дейди Алиса.\nПолиция қиздан нима сабабдан бунчалик узоқ қолиб кетганини сўраган ва ундан шубҳалана бошлаган. Маълум бўлишича, ундан наркокурьерликда шубҳаланишган.\nАлисани полиция участкасига олиб боришгандан кейин уни шифокорлар текширган ва ростдан ҳам бетоб экани аниқланган. Уч соат маҳкамада қолиб кетган Алисага икки марта тез ёрдам тиббий кўмак кўрсатган. Кейин қизни уйига қўйиб юборишган.


Бироқ газета таҳририяти ходимлари Озодлик саволларига жавоб берар экан, Йўлдошевнинг ишдан кетишини унинг пенсияга чиққани билан изоҳлади.\nЎзбекистондаги “мустақил” нашрлардан бири ҳисобланган “Новости Узбекистана” газетаси билан боғлиқ ўтган йилги бир можаро тўғрисида Озодлик ўз вақтида хабар берган эди.\nШунинг учун газета бош муҳаррири Баҳодир Йўлдошевнинг ишдан кетгани тўғрисидаги хабарни ўрганишга қарор қилдик.\nГазетанинг ўзини таништирмаган мухбирига кўра, Йўлдошев ишдан бўшатилган эмас.\n-Ҳеч ким ҳеч қаерга кетган эмас. Оғриб ишга чиқмаяпти, холос. Пенсия ёшидаги одам у, шунинг учун оғриб қолиши ҳам табиий, деди мухбир.\nБиз газета муассиси “Медиа-бизнес” масъулияти чекланган жамияти билан ҳам боғландик. Ташкилот телефонини кўтарган ходим Йўлдошевнинг ишдан кетгани тўғрисидаги хабарни тасдиқлади.\n-Бош муҳаррир лавозимида ҳозир бошқа киши ишлаяпти. Баҳодир Абдуллаевич (Йўлдошев) эса, даволанмоқда. Даволаниб бўлгач, пенсияга чиқади, деди “Медиа-бизнес” ташкилоти телефонини кўтарган ходим.\nБаҳодир Йўлдошевнинг ўзи билан боғланишнинг имкони бўлмади.\nЎзбекистонлик баъзи таҳлилчилар, хусусан, Йўлдошевнинг ишдан кетгани тўғрисида хабар қилган "Ўзметроном” сайти муасссиси Сергей Ежков фикрича, “Новости Узбекистана” газетаси мамлакат вақтли нашрлари орасида нисбатан эркин позицияга эга.\nГазета таҳририяти асосий вазифаси тўғрисида ўз сайтида ёзар экан, жумладан, “иқтисодиёт, кичик ва ўрта бизнесни ривожлантириш, мулкдорлар синфини шакллантириш билан боғлиқ муаммолар юзасидан ўткир танқидий мақолалар эълон қилиш”дир, деган.\nЎзбекистонлик бир неча тажрибали журналист биздан “Баҳодир Йўлдошев”, деган исмни эшитар экан, дабдурастдан гап ким тўғрисида бораётганини тушунмади, улар биздан “режиссёрни айтаяпсизми”, деб сўради, (Баҳодир Йўлдошев таниқли ўзбек театр режиссёри).\nСуҳбатдошларимиздан бири фикрича, “Новости Узбекистана” газетаси “унинг ортида турган тор тижорий гуруҳ манфаатларига хизмат қилади”.\n“Фергана.ру” сайти эса, “Новости Узбекистана” газетасига мана бундай баҳо берган эди: “Аслида, бу газета мустақил журналистларга нисбатан ўта салбий муносабати билан танилган”.\nБироқ ўтган йилги бир можаро бу газетани “дадил нашр”, деб баҳолагувчилар фикрига далил бўлиши мумкин.\n“Новости Узбекистана”нинг 2011 йил, 23 декабр сонида Ўзбекистон экологик ҳаракати фаолиятига нисбатан танқидий фикр билдирилган ва шундан сўнг Ҳаракат газета устидан судга ариза берган эди.\n2012 йилнинг 1 майида Тошкент шаҳар хўжалик суди газетани Ўзбекистон экологик ҳаракатига маънавий зарар етказганликда айбдор, деб топган, таҳририят зиммасига раддия чоп этиш ва маҳкама харажатларини тўлаш мажбуриятини юклаган эди.\nАгар “Новости Узбекистана” устидан судда ютиб чиққан Ўзбекистон экологик ҳаракати мамлакат парламентидан жой олган ягона жамоат ташкилоти эканлигидан келиб чиқсак, (ким ҳақ, ким ноҳақлигидан қатъиназар) газетанинг анчайин дадиллик қилгани кўринади.\nЯқинда эса (феврал ойида) "Новости Узбекистана" газетаси “Фарҳод ГЭСида фалокат юз бериш” этимоли тўғрисида ёзди.\nГазетага кўра, фалокатга қўшни Тожикистон томонидан оддий техника хавфсизлиги талабларига ва объектдан фойдаланиш меъёрларига риоя қилинмаётгани сабаб бўлиши мумкин. Натижада Ўзбекистоннинг бир қатор аҳоли пунктлари сув остида қолиш хавфи бор.\n"Новости Узбекистана" газетаси бош муҳаррирининг ишдан кетгани тўғрисидаги хабар 3 май куни нишонланган Жаҳон матбуот эркинлиги кунидан бир кун ўтиб пайдо бўлди.\nFreedom House ташкилотининг жаҳонда сўз ва матбуот эркинлигига доир янги йиллик ҳисоботида Ўзбекистон яна матбуот эркинлиги энг ёмон бўлган саккиз давлат - Беларус, Куба, Экваториал Гвинея, Эритрея, Эрон, Шимолий Корея ва Туркманистон қаторидан жой олди.


Президент: “Шундай оғир шароитда фидойи бўлмаган раҳбар – хиёнатчи”\nАйни вақтда Ўзбекистон президенти Шавкат Мирзиёев Андижонда йиғилиш ўтказмоқда.\nЙиғилиш аввалида Шавкат Мириёев барчани Рамазон ҳайити билан табриклади.\nПрезидент ўз нутқида вилоятда 40 мингдан ортиқ муҳтож оилалар борлигини, саноат лойиҳалари, қишлоқ хўжалиги ва томорқачилик, оилавий тадбиркорлик, ҳунармандчилик, ўзини ўзи банд қилиш орқали уларнинг даромадини ошириш кераклигини таъкидлади.\nЙиғилишда давлат раҳбари Бош вазир ўринбосарлари, ҳокимлар ва сектор раҳбарлари ҳар бир камбағал оила муаммоларини аниқ билиши, улар билан манзилли ишлаши кераклигини айтди.\nШунингдек, эндиликда ҳар бир секторда «Камбағалликни қисқартириш штаби» ташкил этилиши маълум қилинди. Унинг таркибига иқтисодиёт, молия, меҳнат, инвестиция, солиқ идоралари ва банк вакиллари бириктирилиши белгиланди.\n- Статистлар берган рақамлар билан шу пайтгача тўғри йўналиш қилиб бўлмади, халқимиз манфаат кўрмади. Таклифлар туманлардан, одамларнинг ўзидан чиқиши керак. Вазирлар, раҳбарлар кабинетда эмас, ҳудудларда, узоқ қишлоқларда ишлаши зарур. Шундай оғир шароитда фидойи бўлмаган раҳбар - хиёнатчи. Шу халқ учун ойлик олиб юрибсизлар. Давлат идораси вакили халққа қанча яқин бўлса, жойларда шунча натижа бўлади, адолат мезони таъминланади, - деди Шавкат Мирзиёев.\nПрезидент Сурхондарё, Андижон ва Навоий вилоятларида қанча оилани камбағилликдан чиқариш кераклигини айтди\n«Автомашиналар нархи оширилгани одамларнинг норозилигига сабаб бўлди» – Президент автомобиллар нархи борасида ўз фикрини билдирди\nАкмал Норбоев 22 май 2020 14:23\nДавлатимиз раҳбарининг жойларда амалга оширилаётган бунёдкорлик ишлари, йирик лойиҳалар билан танишиш ва халқ билан мулоқот қилиш мақсадида вилоятларимизга ташрифлари давомида ютуқлар билан бирга мавжуд камчиликларни ўз вақтида бартараф этиш зарурлигини ҳам кўрсатиб бердилар. Юртбошимизнинг бу тавсиялари бошлаган ишларнинг эртаси порлоқ эканини билдиради.\nCleaning 22 май 2020 16:29\nАкмал Норбоев, сиздек гапни курук опкочадиган, забардаст пахтакор юртдошларимиз бор экан, якин уртада ривожланмаймиз\nЛаганларгаминглаънат 22 май 2020 19:36\nАкмал Норбоев ялаб ташабсанку маддох.\nнодирбек Заркент 22 май 2020 19:37\nпрезидентимиз нима ишлар киляпти ..хамаси факат ва факат халк учун киляпти .. рахмат фидой рахбарлар бундай шароитда ишлаяти минадормиз ..ким нима деса десин лекин опкочадиган ..рахбарлар комади назаримда .куп рахбарлар чин юракдан ишлаяпти ..президентимизга офарин\nНасиба 23 май 2020 01:30\nЮрт бошимиз ОМОН болсинлар рахмат сизга\nРаьно 23 май 2020 12:01\nХурматли президентимиз Шавкат Мирзияев бизни Самарканд вилояти Пастдаргом туманига хам келинг илтимос бир неча бор банкга бордим кредит учун аммо фойдаси йук\nDavron 23 май 2020 19:16\nBustonliq xokimi Gayrat Madaminov Xiyonatchi\nАбдукодир хуваедаев 10 июл 2020 17:43\nУрток приездент буйрик берасиз Карор чикарасиз лекин Кейси рахбар бажараяапти


Худо ҳақидаги ёлғон: сирли — “уч қиёфада намоён бўлган ягона Худо”\nАСОСИЙ МАВЗУ Нега баъзиларга Худони севиш қийин?\nАСОСИЙ МАВЗУ Худо ҳақидаги ёлғон: исми йўқ\nАСОСИЙ МАВЗУ Худони сирли қилиб қўйган ёлғон\nАСОСИЙ МАВЗУ Худо ҳақидаги ёлғон: шафқатсиз\nАСОСИЙ МАВЗУ Ҳақиқат сизни озод қилиши мумкин\nОИЛАВИЙ БАХТНИНГ СИРЛАРИ Ўсмир фарзандингиз билан баҳс-мунозарасиз мулоқот қилинг\nИМОНЛАРИГА ЭРГАШИНГЛАР У «ишлари туфайли одил деб тан олинган»\nМуқаддас Китобга оид саволларга жавоблар\n«Қўриқчи минораси» | Январь 2014\nТИЛИДА ЎҚИШ адангме аймара албан амхар арабча арман африкаанс бикол бислама болгар ваиунаики венгер вьетнам га грек гренланд грузин гуарани дат зулу игбо илоки инглиз индонез испан итальян йоруба каталан кечуа (Боливия) кикуйю килуба киньяруанда кирунди корейс коса креол (Гаити) лингала литва луо малагаси мальта мьянма нгаубере немис нзема нидерланд норвег оромо пангасинан папьяменто (Аруба) папьяменто (Кюрасао) поляк португал румин рус руунд санго себуан сепеди серб серб (лотин ёзувида) сесото (Лесото) сингал словак словен сранан-тонго суахили тагал таити тай тви тиграй тсвана тсонга турк украин урду фин француз хилигайнон хитой (путунхуа, анъанавий) хитой (путунхуа, соддалаштирилган) хорват чех чичева швед шона эве эстон эфик япон ўзбекча қирғиз қозоқ\nАСОСИЙ МАВЗУ | ХУДОГА ЯҚИНЛАШТИРАДИГАН ҲАҚИҚАТ\nХудони сирли қилиб қўйган ёлғон\nКЎПЛАР НИМАГА ИШОНАДИ.\n«Муқаддас учлик — христианликнинг асосий ақидалардан бири. Унга кўра, худо моҳиятан ягонадир, лекин у 3 қиёфада намоён бўлади: ота-худо, ўғил-худо (Исо Масиҳ), муқаддас руҳ-худо» («Ўзбекистон миллий энциклопедияси»).\nМУҚАДДАС КИТОБДАГИ ҲАҚИҚАТ.\nАллоҳнинг азизи бўлмиш Ҳазрати Исо ҳеч қачон ўзини Худо билан тенг деб билмаган. Аксинча, у: «Отам мендан улуғроқдир»,— деб айтган (Юҳанно 14:28). Шунингдек у шогирдларидан биттасига қуйидагича айтган: «Мен ўз Отамнинг ва сизларнинг Отангиз, менинг Тангрим ва сизларнинг Тангрингиз ҳузурига кўтариляпман» (Юҳанно 20:17).\nМуқаддас руҳ худо эмас. Муқаддас Китобда айтилишича, Ҳазрати Исонинг илк «шогирдларнинг бари муқаддас руҳга тўлишди». Бундан ташқари Аллоҳ: «Ҳар қандай инсоннинг устига Ўз руҳимдан ёғдираман»,— деб ваъда қилган эди (Ҳаворийлар 2:1–4, 17). Муқаддас руҳ учликнинг бир қисми эмас, балки Аллоҳнинг фаол қудратидир.\nНЕГА БУ МУҲИМ.\nКарл Ранер ва Герберт Форгримлер исмли илоҳиётшуносларнинг тушунтиришича, «Учлик — бу сир... уни ваҳийсиз билиб олиш имконсиздир ва ҳатто ваҳийдан кейин ҳам уни бутунлай тушунмаслик мумкин». Хўш, билиб олиш ва тушуниш имконсиз бўлган кимсани сева олармидингиз? Кўриниб турганидек, учлик таълимоти Худони билишга ва севишга тўсиқ бўлади.\nСўзлари биринчи мақолада келтирилган Марко учун учлик айнан бундай тўсиқ бўлган. У шундай деди: «Худо мендан Ўзини яширяпти, деб ўйлардим ва бу мени кўпроқ Ундан узоқлаштириб, Уни эса сирли қилиб қўярди». Лекин Аллоҳ яширинмай, биз Уни билишимизни хоҳлайди. Ҳазрати Исо ҳам: «Бизлар... нимага топинаётганимизни биламиз»,— деб айтган (Юҳанно 4:22).\nМарко давом этиб: «Худо учлик эмаслигини тушунганимда, охири У билан шахсий муносабатларни ривожлантира олдим»,— деб айтди. Агар Яҳова биз учун қандайдир сирли нотаниш эмас, балки реал Шахс бўлса, Уни севиш бизга осон кечади. Муқаддас Китобда: «Севмайдиган киши Худони танимаган, чунки Аллоҳнинг Ўзи севгидир»,— деб ёзилган (1 Юҳанно 4:8).\nХудо ҳақидаги ёлғон: сирли\nЯнварь 2014 | Худога яқинлаштирадиган ҳақиқат\n«ҚЎРИҚЧИ МИНОРАСИ» Январь 2014 | Худога яқинлаштирадиган ҳақиқат


01.12.2019 08:32 0 6145\nБугун, қишнинг биринчи куни. Ушбу кундан эътиборан Ўзбекистонда бир қатор ўзгаришлар бўлиши кўзда тутилган. «Ҳуқуқий ахборот» телеграм-канали ўзгаришларни санаб ўтди.\n— хорижий давлатлар ва ташкилотлар донорлар делегацияларининг Ўзбекистонга ташрифларини ва уларнинг расмий шахслар билан учрашувларини ташкил этиш бўйича сўровларни Ташқи ишлар вазирлигига олдиндан юбориш муддати 30 иш кунидан 15 иш кунигача қисқартирилади;\n— грант олувчилар томонидан банк ҳисобварақларидан кўчирмаларни, шунингдек, техник кўмак маблағлари тўғрисида ахборот ва идоравий ҳисоботни Молия вазирлигининг Ғазначилигига тақдим этиш мажбурияти бекор қилинади;\n— грант олувчилар ҳар чоракда олинган ва ўзлаштирилган грантлар ҳамда амалга оширилаётган ташқи беғараз кўмак лойиҳалари тўғрисидаги маълумотларни Инвестициялар ва ташқи савдо вазирлигига тақдим этади;\n— давлат органлари раҳбарлари грант маблағларини жалб қилишда бевосита қатнашган ходимларни меҳнатга ҳақ тўлаш минимал миқдорининг 15 бараваригача бир йўла мукофотлаш тарзидаги рағбатлантиришга ҳақли бўлади.\n— Мазкур тизимда қуйидагилар назарда тутилади\n— энергия истеъмоли самарадорлигини баҳолашнинг шаффофлиги ва холислиги, корхоналарнинг энергия сарфи ҳажмини пасайтириш, шунингдек, атмосферага чиқариладиган чиқиндиларни камайтириш;\n— ресурсларни, биринчи навбатда молиявий маблағларни минимал даражада сарфлаб энергия истеъмолини бошқариш самарадорлигига эришиш;\n— ишлаб чиқарилаётган маҳсулот, кўрсатилаётган хизматларнинг рақобатбардошлигини ошириш.\nЖамият 07/10, 13:08\nЎзбек тили чиндан ҳам давлат ва халқ тили даражасига эриша олдими?\nҲуқуқ 30/09, 11:47\nҚонунчиликда нимани сақлаб қолиш ва нимадан воз кечиш кераклиги муҳокама этилди


АНДИЖОН вил. – “Мажлисбозлик ортидан коронавирус янада кўпайиб, ўлим ҳолати кузатилса ким жавоб беради?”\n27 сентябр 2020, Тошкент вақти: 05:32\n“Андижон вилоятидан ёзмоқдамиз. Республика махсус комиссияси қарори билан карантинда барча йиғилишлар бекор қилинди. Лекин Андижон вилояти раҳбари соат 6 дан йиғилишлар ўтказишни бас қилмаяпти. Тонг саҳарлаб ҳаммани бир хонага йиғиб олишади. Андижонда ҳам касаллик кун сайин кўпаймоқда. Худо кўрсатмасин, йиғилишлар ортидан коронавирус янада кўпайиб, ўлим ҳолати кузатилса ким жавоб беради?”


Энг ёмон ўйнади, аммо тарихга кирди\n29.06.2018 23:54 1 2255\nЖаҳон чемпионатининг гуруҳ босқичлари тугаши билан, плей-оффга чиққан жамоалар билан бирга, энг ёмон натижа кўрсатган терма жамоа номи ҳам аниқ бўлди.\nБарча кўрсаткичлар солиштириладиган бўлса, Панама терма жамоаси энг охирги ўринни эгаллади. Нуфузли турнирда илк маротаба қатнашган ва уч ўйинни ҳам бой беришган панамаликларнинг тўплар нисбати 2-11 га тенг бўлди.\nБиринчи учрашувда Бельгиядан 0-3 ҳисобида мағлубиятга учраган Панама иккинчи ўйинда гарчи ингизлардан йирик ҳисобда мағлубиятга учраса-да (1-6), жаҳон чемпионатлари тарихидаги илк голини урди. Охирги учрашувда эса тунисликлар ғалабани илиб кетишди: 1-2.\nБиронта очко ишламаган терма жамоалардан яна бири Миср, очиғи, кўпчиликни ҳайрон қолдирди. Бироқ «фиръавнлар»нинг урган ва ўтказиб юборган тўплари нисбати яхшироқ.\nЖЧ-2018 миср терма жамоаси Панама терма жамоаси\nСпорт 16/06, 17:11\nФранция Австралияни мағлуб этди (видео)\nЖЧ-2018 16/06, 23:19\nПенальтидан фойдалана олмаган Перу Данияга мағлуб бўлди (видео)


Давоматни тўлдириб қўйиш мақсадида ҳар ой пул олган ўқитувчининг қилмиши фош этилди\nОрамизда айрим ота-оналар борки, фарзандларини ўқишга бораяптими, йўқми қизиқишмайди ҳам. Устозлари мактабига ёки коллежига чақиришганидагина боласини тузук-қуруқ таълим олмаётганидан хабардор бўлишади.\nДўстмуҳаммад (исм-шарифлар ўзгартирилган) ҳам мактабни тугатгач, ўртоқларига қўшилиб ҳужжатларини Мирзо Улуғбек тумани Ахборот ва Информатика технологиялари коллежига топширди. Дастлаб ўртоқларига қизиқиб ўқишга бориб юрди. Бироқ у иккинчи курсга ўтгач, ўқишларини ўлда-жўлда қилиб ташлаб қўйди.\nКунларнинг бирида Дўстмуҳаммаднинг онаси Мукамбарой опани ўқитувчиси Нафосатбегим хонасига чақиртирди ва журнални кўрсатди. Дўстмуҳаммад ноябрь ойидан то май ойигача тузукроқ ўқишга келмаганлигини, унинг кунлик баҳосини ва кунлик келиб кетишини журналга белгилаш лозимлигини таъкидлади.\nОнаизор боласи учун ҳар қандай юмушга тайёр эди. Шунинг учун Нафосатбегимга “Устози, ҳамманинг нарсанинг ҳам иложи бор дейишади. Бир йўлини қилинг. Сих ҳам куймасин, кабоб ҳам” деди.\nНафосатбегим бироз ўйланиб турдида дилидагини тилга чиқариб деди: “Сизнинг ҳурматингизни жойига қўйиб, фақатгина сиз учун ўғлингизнинг барча айбларини ёпаман. Журнални ҳам худди ўғлингиз дарсларга келиб кетгандек қилиб белгилайман. Баҳосини ҳам қўйдиртираман. Бунинг эвазига ҳар ойига 100.000 сўмдан берасиз. Розимисиз?”\nМукамбарой унинг бу таклифига жон-жон деб рози бўлди.\nХуллас унинг саёқ ўғли яна ўқишин давом эттирадиган бўлди.\nколлежни тугатди. Диплом олишга ҳам жонкуяр ўқитувчиси Нафосатбегим қалқон бўлди.\nУ №384 рақами билан рўйхатдан ўтган дипломни мазкур коллежни “Ахборот тизимлари ва технологиялари” факультетини тугатганлиги тўғрисида сохта ёзувлар киритиб, Дўстмуҳаммадга қалбаки диплом берди.\nЎрта махсус касб-ҳунар таълим марказининг чиқиш хатига кўра №384 рақами остидаги диплом Абдусаттаров Абдуниёз Сайфиддин ўғлига берилганлиги аниқланди.\nБу иш судга оширилди. Нафосатбегим оёғи куйган товуқдек типирчилаб қолди. Сўнгра у дарҳол “Амнистия тўғрисида”ги қарорга асосан бу жиноий ишни тугатиш тўғрисида ариза билан мурожаат қилди.\nСуд, Тошкент шаҳар Мирзо Улуғбек туман прокурорининг Нафосатбегим Хайриддиновага нисбатан жиноят ишини “Амнистия тўғрисида”ги Қарорининг 1-бандининг кичик “а” банди ва 5-бандига асосан тугатиш тўғрисидаги илтимосномасини, Н.Хайриддинованинг судга тақдим қилган аризасини ўрганиб чиқиб, содир этган жиноят ижтимоий хавфи катта бўлмаган жиноятлар туркумига киришини эътиборга олиб “Амнистия тўғрисида”ги Қарорининг 5-бандига асосан тугатишни лозим деб ҳисоблади.\nБағрикенглик ва кечиримлилик ўз аксини топган ушбу Қарордан Нафосатбегим ва оила аъзолари мамнун бўлишди. Энди у устоз деган шарафли номга доғ туширмайдиган бўлди.


– Ўзбeкистoн Рeспубликaси Кoнституциясигa мувoфиқ ёллaниб ишлoвчи xoдимлaр учун кaфoлaтлaб қўйилгaн йиллик дaм oлиш вaқти (37-мoддa). Бу дaврдa xoдимнинг иш жoйи (лaвoзими, вaзифaси) ҳaмдa ўртaчa иш ҳaқи сaқлaб қoлинaди. Йиллик мeҳнaт тaътилининг энг кaм муддaти 15 иш кунидaн кaм бўлмaслиги, энг кўп муддaти 48 иш кунидaн кўп бўлмaслиги лoзим.\nЙИҒМА ИЖРО ИШИ ЮРИТИШ\n– битта қарздорга нисбатан қўзғатилган мулкий тусга эга бўлган бир нечта ижро ҳужжати, шунингдек солидар жавобгар бўлган бир нечта қарздорга нисбатан бир ундирувчи фойдасига ундирув бўйича қўзғатилган ижро иши юритишлар йиғма ижро иши юритишга\n– транспорт воситалари қатнови учун қурилган ёки мослаштирилган ва худди шу мақсадда фойдаланиладиган ер минтақаси ёхуд сунъий иншоот юзаси.\nЙЎЛ -ТРАНСПОРТ ҲОДИСАСИ\n– транспорт воситасининг йўлдаги қатнови жараёнида содир бўлиб, фуқароларнинг ўлими ёки уларнинг соғлиғига зарар етишига, транспорт воситалари, иншоотлар, юклар шикастланишига ёки бошқа тарзда моддий зарар етказилишига сабаб бўлган ҳодиса.\nЙЎЛ БЎЙИ МИНТАҚАСИ\n– ажратилган минтақага туташган, чегараларида аҳоли хавфсизлигини ва транспортнинг ҳаракатланиш хавфсизлигини таъминлаш учун ердан фойдаланишнинг алоҳида шартлари белгиланадиган ер участкаси.\n– одамлар ва юкларнинг транспорт воситалари ёрдамида ёки бундай воситаларсиз йўллар доирасида ҳаракатланиши жараёнида юзага келувчи муносабатлар мажмуи.\n– йўл ҳаракати қатнашчиларининг йўл-транспорт ҳодисалари ва уларнинг оқибатларидан ҳимояланганлик даражасини акс эттирувчи йўл ҳаракати ҳолати.\n– йўл-транспорт ҳодисалари юзага келиши сабабларининг олдини олишга, бундай ҳодисалар оқибатларининг оғирлигини енгиллатишга қаратилган фаолият.\nЙЎЛ ҲАРАКАТИ ҚАТНАШЧИСИ\n– йўл ҳаракати жараёнида транспорт воситасининг ҳайдовчиси, йўловчиси ёки пиёда тариқасида бевосита иштирок этаётган шахс.\n– йўлларда ҳаракатни бошқариш бўйича ҳуқуқий, ташкилий-техникавий тадбирлар ва бошқарув ҳаракатлари мажмуи.


Тушда от кўрса нимани англатиши ҳақида. Туш таъбирида нималар дейилган - Туш таъбири\nТушда от кўрса нимани англатиши ҳақида. Туш таъбирида нималар дейилган.\nТушда от- оқ отда чопиш – ажойиб белгидир. Биринчи ўринда бу туш яқин муносабатингиз яхши бўлган танишлариз билан дилдан учрашувга. Агар сизни тушингиздаги от жуда кир бўлса, сиз ишонган инсониз тамонидан алданишингиз мумкин. Агар сиз тушингизда ўғирланган отни чоптириб кетаётган бўлсангиз – бу шуни билдирадики, ишларингизни бажаришга кўп вақтга чўзилиб кетади. Отларни чопганини тамоша қилиш – яхши ёқимли холатда бўласиз, лекин кейин кайфият бузилиши билан алмашади.\nДоғлари бор от – ишдаги фойдага. Ажойиб отда чопиш – ниятингиздан қониқасиз ва юқорида кўтариласиз. Агар аёл бундай тушни кўрса, сиз кимгадур рад жавобини берасиз вая қин орада моддий кирим. Сизни отингиз қочиб кетаётган бўлса, бошқа ёввойиларга қўшилиб кетса, сизни кимнидур касаллиги ҳақида эшитасиз. Чиройли кўркам отни тушда кўрса омад ва юксалишга.\nТуш таъбирида от\nОт усти нурдан ўтсангиз, сизни омад кутади. Ўлган ёки ярадор отни кўриш – қайғули хабарга. Тўнқийдиган отни миниш- омад йўлида турли қийинчиликларга учрайсиз. Агар сизни отиб юборса ёки устингизга йиқилса – сизга ҳаёт синов жўнатади душман билан кураш ёки касаллик. Отни эгарини ушлаб олиб ўзига бўйсундирсангиз – бирданига ҳаётингиз яхши тамонга ўзгаради.\nЧиройли от кўриб завқлансангиз – яқин орада ўзингизда ўзгариш сезасиз. Аёл киши учун яхши умр йўлдош топишдир. От чоптиришларда иштрок этиш – чиройли ҳайт келиши.\nАгар сиз егарланмаган отни яхши боўқариб миниб кетаётган бўлсангиз – осонмас курашда урзингизга қулайлик ярата оласиз, бу туш яъна ишончли дўстлар ҳам дейилади. Аёллар орасида отни миниш – бўлажакдаги ниятизни аниқ белгилаб олмагансиз, бу сизнинг эркинлигингиз экан. Отни тозалаётганларини кузатиб турган бўлсангиз ёки ўзингиз уни тозалаётган бўлсангиз – бундай туш сизни буюк имтихондан ўтишингиз хақида таъбир қилади.\nИшбилармон,ўқимишлилар учунроса яхши туш, агар улар отни думини ясатсалар. Қамаб қўйилган отлар тушингизга кирса, бахт йўлингизда тўсиқлар учрайди. Сиз отни миниб кичик йўладан катта тоғ тамонга олиб кетаётган бўлсангиз – ўнггингизда қаттиқ оёқда турадиган вазиятни қўлга киритасиз. Агар от юқори чиқа олмаса ва сиз бир ўзингиз бу йўлни давом этсангиз, катта куч билан сиз қилмоқчи, эришмоқчи бўлган нарсаларга бошқалар эришадилар.\nАгар қиз бола ўғирланган отда ўтиб кетаётган бўлса – бу кутилмаган вақеа юз беради деб таъбир қилинади. Юқоридан пастга отда тушиш– омадсизлик. Қизни ортидан севгани отда келаётган бўлса, бу шуни таъбир қиладики, уни ошиқлари яхши экан. Агар қиз бола қўрқиб кетаётган бўлса – ўнгида ўзини хотиржам сезмайди, рашкка. Агар қиз бола отни миниб кетаётган вақтда, от бирданига чўчқага айланиб қолса, уни турмушга чиқишини сўрашади, бу унга катта бахтдай кўринади лекин бу бахт ортида эса унга яхши нарса йўқ.\nОтлар савдосини тушда кўриш – моддий фойда ва ишингиздаги таваккал. Сиз от сотиб олаётганиггизда, сизни сотивчи алдаётганини сезсангиз – йўқотишга. Отни сотиш вақтида зоддорини олиб қолиб, одиий отни сотиб юборсангиз – бу катта омад деб таъбир қилинади.\nТақдир, умид; оқ от —устингиздан ариза, ишларни жойига қўйиш, тўй (аёллар учун); отдан тушиш — вазиятни издан чиқариш; отга ўтириш — умидлар рўёби; от уйга кирса — бахт, уйланиш. Егарсиз от — севгида алоқа; (аёл учун) — эрга тегиш муносабатда умид; ўзингизни чиройли эганрланган отингизни миниш — ажойиб ва бой хотин; бегона отни миниш —хурсанчилик, уйдаги хотиржамлик; сизни отингизни кимдур минса — яқинлар сизни алдайди; узун думли отни миниш — дзстлар ёрдами; эгарга миниш —ишдаги омадга.\nУнда қатнашиш — кутилмаган омад; иштрок этиш —ютсангиз яхши белги.\nТушга отхона кирса – бу яхши белги, атрофингиздагилар яхшилиги ва омадга. Отхона тўла отга бўлса– бу бахтли ўзгаришларга ва ҳаётингиз хақида хуш хабарга.


«Avto oltmish oy» МЧЖ раҳбари Жамшид Баҳодиров жиноий схемани бир ўзи ўйлаб топишга қодир эмас. Унинг жиноий шериклари бор, уларнинг сонини аниқлаш давом этмоқда.\n2 март куни Интерпол миллий марказий бюросида ўтказилган матбуот анжуманида Тергов департаменти бошлиғи ўринбосари – Жиноятларни тергов қилиш бошқармаси бошлиғи Ойбек Қулбеков «Avto oltmish oy» МЖЧ фаолияти бўйича қўшимча маълумотлар берди.\n«Бу жиноятни Жамшид Баҳодиров бир ўзи содир қилган деб айтолмаймиз. Унинг жиноий шериклари бор ва улар биргаликда шу схемани ўйлаб топиб амалга оширишган. Пул маблағларини йиғиш, одамларни жалб қилиш, турли шартномалар тузиш – буларни Ҳарвардни тугатган бўлса ҳам битта инсоннинг қўлидан келмайди, жисмонан ҳам улгурмайди.\nЖиноят иши доирасида жиноий жавобгарликка тортилган яна бир қанча шахслар бор, жиноят ишига дахлдор бўлганларни аниқлаш ҳалигача давом этмоқда», дея унинг сўзларини келтирмоқда Kun.uz мухбири.\n«Avto oltmish oy» МЧЖ мансабдорлари фоизсиз, пулини 5 йил давомида бўлиб-бўлиб тўлаш шарти билан автомашина олиб беришни ваъда қилиб, салкам 19 минг киши билан шартнома тузган, бироқ уларнинг атиги 96 нафарига автомобиль олиб берилган. Бу автомобиллар ҳам одамлар томонидан жамият ҳисобига тўланган пулларга сотиб олингани учун жабрланувчиларга етказилган зарарни қоплаш мақсадида хатланиши мумкин.\nМатбуот анжуманида жабрланувчиларга етказилган умумий зарарнинг ундирилган қисми 34 миллиард 148 миллион сўм экани, шундан 26 миллиард сўми нақд пул шаклида, хатланган мол-мулклар эса 8 миллиард 148 миллион сўмдан иборатлиги, ҳозирда турли русумдаги умумий баҳоси 2,1 миллиард сўмга тенг бўлган 28та транспорт воситаларини хатлаш чоралари кўрилаётгани маълум қилинди.\n«Жамиятнинг 18 мингдан ортиқ абоненти бўлган. Фарғона, Андижон ёки исталган бошқа ҳудудни оладиган бўлсак, битта вилоятдан ўртача 3 минг одам пул топширган. Уч минг кишини тўлиқ сўроқ қилиб, тергов материалларини таҳлил қилмагунимизча, одамларни жалб қилиш ва улардан пул йиғиш жараёнида қанча одам иштирок этганига баҳо бериб бўлмайди.\nТергов материаллари таҳлил қилиб чиқилганидан кейин одамлардан пул йиғишга ёрдам берган, бошқа турли вазифаларни бажарган шахсларнинг ҳаракатларига қонуний баҳо берилади. Шу сабабли айни пайтдаги айбланувчилар доираси тўлиқ эмас. Уларнинг сони яна кўпайиши мумкин», – дейди Ойбек Қулбеков.\nЭслатиб ўтамиз, 2019 йилнинг октябрида ИИВ ҳузуридаги Тергов департаменти «Avto oltmish oy» МЧЖ мансабдор шахслари ва бошқаларга нисбатан Ўзбекистон Республикаси Жиноят кодексининг 188-1-моддаси 1-қисми, яъни пул маблағларини ва бошқа мол-мулкни жалб этишга доир ноқонуний фаолиятини текшириш мақсадида жиноят иши қўзғатганди.\nЖиноят иши қўзғатилишига UzAutoMotors АЖнинг ИИВга ушбу МЧЖнинг фуқароларга фоизсиз, пулини 5 йил (60 ой) муддатга бўлиб тўлаш шарти билан шубҳали фаолият кўрсатаётганини билдириб йўллаган мурожаати юзасидан терговга қадар суриштирув вақтида аниқланган ҳолатлар асос бўлган.\nТергов департаменти тизимида янги тайинлов амалга оширилди\nУчта вилоятда Тергов бошқармаси бошлиқлари ўзгарди


30 Aprel 18:59 Ўзбекистон янгиликлари\nАФҒОНИСТОН ГУМАНИТАР ЁРДАМ ПОЕЗД хайрия\nАфғонистонга яна бир инсонпарварлик ёрдами жўнатилди. Бу ҳақда Сурхондарё вилояти ҳокимлиги матбуот хизмати хабар берди.\nБугун, 30 апрел куни қардош афғон халқига навбатдаги инсонпарварлик ёрдами 58 вагонлик хайрия поездида Термиз шаҳридаги «Айритом» чегара пункти орқали қўшни давлатга жўнатилди.\nҚайд этилишича, шу муносабат билан икки давлат расмийлари иштирокида инсонпарварлик ёрдамини топшириш маросими бўлиб ўтади.\nСурхондарё вилояти маъмурияти Афғонистонга юборилган гуманитар ёрдам таркибида айнан нима борлигига аниқлик киритмади.\nКатта эҳтимол билан жўнатилаётган товарлар озиқ-овқат, кийим-кечак ва бошқа маҳсулотлардан иборат бўлиши мумкин.\nЎтган йилнинг декабр ойи охирида Термиз орқали Афғонистонга ҳам гуманитар ёрдам жўнатилган эди.\nКейин 63 вагондан иборат хайрия поездининг юки озиқ-овқат, кийим-кечак ва кўмирдан иборат эканлиги маълум қилинди. Ўзбекистондан афғон халқига ёрдам сифатида жўнатилган.\nЎзбекистон Республикаси элчихонаси Украина-Россия чегарасида қолиб қолган ҳайдовчиларга ёрдам кўрсатди


“ТУРКМАНИСТОНДА ЎЗБЕКИСТОН МАДАНИЯТИ КУНЛАРИ”НИНГ ИЛК КУНИДАН! 14.11.2017 03:28\nЎзбекистон Республикаси Маданият вазирлигининг бир гуруҳ делегация аъзолари Хоразм вилоятидан, Туркманистонга “Туркманистонда Ўзбекистон маданияти кунлари” дастури доирасида ташриф буюришди. Делегация Туркманистон Республикаси Тошҳовуз вилоятининг чегарасида мезбон давлат томонидан илиқ кутиб олинди.\n2017 йил 13 ноябрь куни Туркманистон Республикаси Маданият вазири Шамуратов Атагельды ва Ўзбекистон Республикаси Маданият вазирининг биринчи ўринбосари Озодбек Назарбеков ўртасида, Туркманистон Маданият вазирлигида расмий учрашув бўлиб ўтди.\nУчрашувда икки ҳукумат раҳбарига миннатдорчилик билдирилиб, келгусида амалга ошириладиган ишлар юзасидан ўзаро фикр алмашилди. Жумладан, маданият, санъат, кино, соҳаси, ёзувчилар ўртасида ҳамкорлик олиб бориш, театрларда ўзаро ҳамкор спектакллар қўйиш, музейлар ва улар фаолиятига доир маълумотлар билан яқиндан танишиш, бошқа давлатларда ҳамкорликдаги концерт дастурларини намойиш этиш каби таклифлар берилди.\nУчрашув якунида икки вазирлик ўзларининг эсдалик совғаларини бир-бирларига тақдим қилишди.\nШу куни мазкур Маданият кунлари доирасида Ўзбек санъаткорлари томонидан концерт дастури ҳам намойиш этилди.


Тошкентда “Газель” иштирокида ЙТҲ содир бўлди. Жабрланганлар бор\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентда “Газель” иштирокида ЙТҲ содир бўлди. Жабрланганлар бор\t09:25, 21 июнь 2016\tБугун, 21 июнь куни соат чамаси 9:00 да пойтахтимизнинг Grand Mir Hotel меҳмонхонаси олдида мудҳиш йўл-транспорт ҳодисаси содир бўлди.\nИчида йўловчилар бўлган йўловчи ташувчи “Газель” русумли транспорт воситаси ағдарилиб кетди.\nГувоҳларнинг маълумот беришича, ЙТҲ аёл киши бошқарувидаги “Спарк” русумли енгил автомобилнинг “Газел”нинг йўлига чиқиб кетиши оқибатида юз берган.\nВоқеа жойига ЙПХ ва тез ёрдам машиналари етиб бормоқда. “Газель”нинг ичидаги йўловчилар эҳтиёткорлик билан чиқариб олинмоқда. Жабрланган бор, қурбонлар ҳақида аниқ маълумотлар йўқ.


Зуҳра Мамадалиева. Она (ҳикоя) — www.ziyouz.uz\nБош саҳифа Ўзбек насри онлайн антологиясиЗуҳра Мамадалиева (1977)Зуҳра Мамадалиева. Она (ҳикоя)\nХосият она тўққиз фарзанд кўрди: тўрт ўғил, беш қиз. Ўғилларнинг учтаси урушга борди. Иккитаси майиб-мажруҳ қайтиб келди. Шунисигаям шукур. Бироқ тўнғичи Маҳкамбойдан ҳалигача дарак йўқ…\n— Вой, худойим-эй,— оғир тин олди кампир. — Қариб қопман, болаларим… кейин туйқус маъюс тортади. – Маҳкамбойим келгунча кетиб қолмасам гўрга эди.\n— Боққа ўтиб мева есаларинг-чи. Бирам пишган-ки, жониворлар…\nНеваралар туғилди. Катта бўлди. Улар ҳарбийга кетса, Хосият хола юрагини ҳовучлаб турди. Хайрият, ҳаммаси соғ-омон қайтди. Лекин… Маҳкамбойдан дарак юк… Ўшанда… ҳув, уруш пайтида бир бўлак қоғоз келувди «бедарак йўқолди» деган. Шу-шу бошқа хабар йў¦қ.\nКенжасини уйлантирган йили болалар гап топиб келди. Ўрда хиёбонида урушга қатнашганларнинг номи ўйиб ёзилган девор тикланибди. Деворнинг тагида ердан олов чиқармиш. Ўша олов ҳеч ўчмасмиш. Ўша девор ичида… Маҳкамбойниям оти бормиш.\n— Аягинанг ўлсин, Маҳкамбой! Қаэрларда юрибсан, болагинам?! Дийдорингни бир кўрармикинман, ё армонда кетармикинман, болажоним…\nУйида сим радио бор. Кампир ўшани эшитишни яхши кўради. «Маҳкамбой ҳақида ҳеч нима демасмикин?» деб қулоқ солади. Момо телевизорни ёмон кўради. Нуқул ўрисча гапиради. Сочи сариқ қизлар этаги қирқилган кўйлак кийиб, яхда сирпанишадими-эй, бир тўда болалар тўпнинг орқасидан югурашидими-эй… Бошқа қиладиган ишлари йўқдай. Гоҳида қизлари онани уйларига опкетишади. Она барибир уларникида бир кечаям ётолмайди. Бунинг иккита сабаби бор. Аввало, Маҳкамбой келиб қолса, болалар яхши кутиб олармикин, деган андиша бўлса, иккинчиси телевизор. Бир куни ўртанча қизиникида она-бола гаплашиб ўтиришганди. Бирдан чироқ ўчиб қолди.\n— Шунча йил ўтипти-я,— ўйлади Хосият кампир. — Худди куни кечагидай. Йигитлар келишди гуррас–гуррас. Шаҳару қишлоқлар тўлиб қолди. Бироқ соғидан бемори кўп. Бировининг қўли, бировининг оёғи йўқ. Лекин ҳеч бири ногиронлигини пеш қилмади. Бариси тер тўкиб ишлади. Қолган умримиз фойдага қолди, деб ишлади улар. Худога шукур қилиб ишлади. Эсида, икки қўли йўқ бир қўшниси бозорқўм бўлиб, қанча меҳнат қилди. Чайқовчиларни бозорга яқин йўлатмади. Шунгаям олтмиш йил бўпти-я…\n— Хи, так… волайкум… Хосият онанинг уйи шуми?— сўради у остонада тик турганича қўлидаги дафтарини бир очиб кўриб.\n— Ҳа, айланай… – кампир меҳмон билан сўрашди. Ота-онаси , бола-чакаси, ҳовли-жойини сўради. Меҳмон «раҳмат, раҳмат» деб ўтирди. Кейин киссасини кавлаб, хизмат гувоҳномасини чикарди.\n— Мен вилоят газетасиданман. Тегизбой Эшонбердиэв.— Кейин бирдан кампирнинг саводи йўқлигини эслаб қолди шекилли, қизил гувоҳномани Манзура келинга кўрсатди. Манзура келин бошини қимирлатиб қўйди.\n— Келинг, айланай,— деди Хосият кампир. – Сиз, болам, дарров, чой…\n— А… ҳа, уруш тўхтаганигами … шунча вақт ўтибди, болам,— деди кампир мухбирнинг гапларига зўрға тушуниб. Кейин ўйлади: «Ҳалиям радиёл эшитганим. Бўлмаса бунинг нима деганини тушунмасдим.»\n— Ҳа, — деди мухбир ижирғилангандай, кейин дафтарини яна бир очиб кўрди. – Шу уруш йиллари ҳақида гапириб берсангиз… Газетамизга ёзамиз.\n— Урушни нимасини гапираман… Номи ўчгур урушга бормаган бўлсам…\n— Энди…— деди— онахон, уч ўғлингиздан биттаси урушдан қайтмаган экан. Иккитасиям ногирон бўлиб кепти.\n— Ногирониям, майли… қайтмаганини айтинг. Масалага давримиз кўзи билан қарайдиган бўлсак, улар хато ғоя, хато мафкура қурбони бўлган-да, тўғрими?\n— Мана, тушунмаяпсиз-да, онахон,— мухбир қўлидаги дафтарни ёнига қўйди. Супага яхши жойлашиб олиб, жон куйдирганича тушунтира кетди:— Гитлер бизнинг юртимига бостириб келмаган эди-ку. Бизнинг мустамлакачиларимиз билан урушаётган эди-ку. Қўявермаймизми, бир-бирини емайдими, улар? Бизнинг гуманистлигимиз бошимизга бало. Қиличдай йигитларимизни қурбон қилганимиз етмагандай, етимларини боққанмизми-эй?… «Сен етим эмассан», деб шеър ёзганмизмиэй?… Эй, ўша пайтда бизнинг халққа онг етишмаган-да, онг. —Мухбир шундай деб қўлини силтади. Кейин яна онага қаради: — Бу фикрга Сиз нима дейсиз, онахон? Ўтмишнинг эмас, бугуннинг кишиси, мустақил юртнинг фуқароси сифатида нима дейсиз? Фарзандини беҳуда қурбон берган она сифатида қандай муносабат билдирасиз?\nМухбир унинг ортидан ҳангу-манг қараб турар эди: «Об-бо-о, кампирнинг эси ҳам кирарли-чиқарли бўб қолибди-ю…»\n← Аввалги Аввалги Башорат Омонова. Сабина (ҳикоя)\nКейинги → Кейинги: Тоҳир Шомуродов. Никоҳ узуги (ҳикоя)


“Амир Темур ва Темурийлар даврида илм-фан, маданият ва меъморчилик” мавзусида ўтказилган илмий-маърифий учрашув - БУХОРО ДАВЛАТ МУЗЕЙ-ҚЎРИҚХОНАСИ\n“Амир Темур ва Темурийлар даврида илм-фан, маданият ва меъморчилик” мавзусида ўтказилган илмий-маърифий учрашув\n2017 й. 13 апрель\n2017 йил 13 апрель куни Бухородавлат музей-қўриқхонаси “ Тарих” бўлимида ўтказилган “Амир Темур ва Темурийлар даврида илм-фан, маданият ва меъморчилик” мавзусида ўтказилган илмий-маърифий учрашув утказилди.\nҚатнашдилар: Бухоро давлат музей-қўриқхонаси илмий ходимлари, Мухтор Ашрафий номидаги Санъат коллежи талабалари, Бухоро маданият коллежи ўқитувчи ва талабалари.\nДунё тамаддунига улкан ҳисса қўшган сиймолардан бири Амир Темур тавалуддининг 681-йиллиги, мирзо Улуғбек таваллудларининг 623-йиллиги муносабати билан Бухоро давлат музей-қўриқхонаси илмий ходимларининг 2017 йил иш режасига 13 апрель куни “Тарих” бўлими “Бухоро воҳасининг қадимги ва ўрта асрлар тарихи” экспозиция залларида “Амир Темур ва Темурийлар даврида илм-фан, маданият ва меъморчилик” мавзусида илмий-маърифий учрашув ва кўргазма ташкил этилди.\nУчрашувни “Тарих” бўлими мудири Ш.Жўраев олиб борди. Давра суҳбатини музей-қўриқхона илмий котиби Ж. Халилов кириш сўзи билан очиб ериб, йиғилганларни ушбу сана билан муборакбод этди. Шундан кейин Бухоро шаҳар маданият коллежи ўқитувчи ва талабалари ижросида гўзал тароналар тингланди.\nАмир Темур давлат арбоби ва моҳир саркарда сифатида нафақат Ўрта Осиё, балки бутун дунё тарихида ўзига хос ўринга эга. Унинг шахсияти билан боғлиқ жихатлар ва дарслик китобларда учрамайдиган маълумотлар билан тадбирнинг азиз ва ҳурматга сазовор меҳмонларидан бири Бухоро Давлат Университети Тарих кафедраси ўқитувчиси, Тарих фанлари доктори, профессор Ҳ.Ҳ. Тўраев сўзга чиқиб, ўз маърузалари билан йиғилганларга маълумот бериб ўтдилар.\nШундан сўнг навбат “Нақшбандия тариқати тарихи” музейи филиал мудири Шавкат Бобожоновга берилди. Бадиий қисм билан тадбир давом эттирилди. Азим ва қатъий бунёдкорнинг амалга оширган ишлари ҳақида тўпланган маълумотлар билан ўртоқлашилди.\n“Тарих” бўлими катта илмий ходими Вазира Ҳафизова ҳамда музей-қўриқхона лектори Ўктамали Равшановлар Амир Темур ва унинг ворислари даврида мамлакатда амалга оширилган ободончилик ва қурилган меъморий обидалар ҳақида маълумотлар бериб ўтдилар.\nУчрашувнинг яна бир меҳмони Бадиий Академия аъзоси, моҳир рассом, истеъдод эгаси, кўплаб шогирларнинг устози Раҳим ака Ҳакимов ҳам ташриф буюрганлар. Уларнинг ижод намуналари “Тарих” бўлими залларида намойиш этилмоқда. Улар ҳам ўз фикрлари билан ўртоқлашдилар.\nТадбирга Мухтор Ашрафий номидаги Санъат коллежи талабалари ҳам таклиф қилинган бўлиб, уларга Амир Темур суратини чизиш вазифаси топширилди. Тадбир сўнггида энг яхши чизилган сурат эгасини аниқлаб фаол қатнашган ўқувчиларга музей-қўриқхона маъмурияти томонидан ташаккурномалар тақдим этилди.\nДавра суҳбати сўнгида “Пойкент шаҳарчаси тарихи” музейи катта илмий ходими Руслан Тоиров Мустақиллик йилларида Амир Темурнинг тарихда тутган ўрни ва адабиётларнинг ўрганилиши билан боғлиқ масалаларда сўз юритди.\nХулоса ўрнида шуни таъкидлаш жоизки, тинч юртга тўйлар ярашади. Аллоҳга шукрки, мамлакатимиз тинч ва осойишта. Шу тинчлигимизга кўз тегмасин ва мана шундай тадбирлар бардавом бўлаверсин. Бадиий қисм сўнгида ҳаммани ташкил этилган мўжаз кўргазмани томоша қилишга таклиф қиламиз марҳамат.


АҚШ ва Эрон ўртасидаги уруш муқаррарми? - Daryo\n21:40, 04.01.2020 134047\nTelegram’даги «Ташқарида» каналида АҚШ ва Эрон ўртасидаги сўнгги кунларда айниқса кескинлашган муносабатлар ҳақида мақола эълон қилинди. Бу ва каналда ундан аввал эълон қилинган прокси урушлар ҳақидаги мақола билан тўлиқ қуйида танишиш мумкин.\nАҚШ ракета зарбаси оқибатида ўлдирилган Қосим Сулаймоний ва Маҳди ал-Муҳандис тобутлари.\nТрампнинг кутилмаган қарори Яқин Шарқдаги вазиятни янада жиддийлаштирди: 3 январь куни АҚШ дронлари Бағдод аэропорти яқинида Эроннинг Исломий инқилоб муҳофизлари корпусининг хориждаги операцияларга масъул қўмондони Қосим Сулаймоний ўтирган машиналарга зарба берди. Генерал билан бирга АҚШ элчихонасига ҳужум қилган гуруҳ раҳбари ҳам ҳалок бўлди.Сулаймоний Эроннинг энг қудратли шахсларидан бири бўлиб, хориждаги ҳарбий операциялар учун жавоб берар ва, аввал айтилганидек, прокси гуруҳларга таянишни яхши кўрарди. Афғонистонда «Толибон»га қарши курашда, Ироқда Саддам Ҳусайнни ағдаришда АҚШ билан ҳамкорлик қилган, шундан кейин Вашингтон уни америкалик аскарлар ҳалок бўлишида айблаб, муносабатлари ёмонлашган.\nКейинчалик, Сурияда уруш бошлангач, президент Асаднинг бунчалик узоқ вақт қаршилик кўрсатишига катта ҳисса қўшган ва Ғарбнинг асосий душманларидан бирига айланган. ИШИД пайдо бўлгач, Ироқда яримҳарбий гуруҳлар тузилишига бош бўлиб, террорчилик ташкилотини енгишга бошчилик қилган.\nЯманда бошлаган урушда Саудия Арабистони бошчилигидаги коалиция ва уларни қўллаб-қувватлаган АҚШга қаршилик кўрсатди. Шунингдек, Ироқда ИШИД енгилгач бекор қолган гуруҳлар ёрдамида Эроннинг таъсирини оширишда давом этди. Айнан шу таъсирга қарши Бағдодда бир неча ойдан буён намойишлар давом этаётганди, бу орада АҚШ билан можаро келиб чиқди.\nАҚШнинг аввалги президентлари — кичик Жорж Буш ва Барак Обамада ҳам, Вашингтоннинг Яқин Шарқдаги асосий иттифоқчиси Исроилда ҳам бир неча бор Сулаймонийни ўлдириш имкони бўлган, бироқ очиқ уруш бошланиши хавфи борлиги туфайли улар бунга журъат этмаган эди. Трампга эса журъат шарт эмас.\nХўш, энди очиқ уруш бошланиши эҳтимоли қанчалик юқори? Албатта, шу пайтгача бўлган энг юқори даражада. Бироқ, аввал айтилганидек, қудратли давлатларнинг ўзаро урушлари йирик ҳалокатларга олиб келиши аниқлиги туфайли, улар прокси урушларни маъқул кўрмоқда.\nВазият қанчалик жиддий бўлмасин, Эрон АҚШга уруш очиб, ўзини ўзи чўғга отиши эҳтимоли йўқ ҳисоби. АҚШ ҳам мисли кўрилмаган харажатларга олиб келадиган бундай урушни бошламайди. Шундай экан, Эроннинг прокси гуруҳлари Яқин Шарқдаги АҚШ объектлари ва расмийларига нисбатан ҳужумларини жиддий кучайтиришини кутиш мумкин.\n«Ташқарида» каналида 2 январь куни ҳам АҚШ—Эрон муносабатларига бағишланган мақола эълон қилинган эди.\nБағдодда нима гап?\nАҚШнинг Бағдоддаги элчихонасига уюштирилган ҳужум вақтида.\nҚудратли давлатларнинг ўзаро уруши катта фалокатларга олиб келиши маълум бўлганидан буён — Иккинчи Жаҳон уруши якунидан кейин бундай урушлар ўрнини тўғридан-тўғри бўлмаган, прокси урушлар ва можаролар эгаллади. Бунда икки давлат бир-бири билан урушмай, учинчи давлатдаги бир-бири билан можародаги турли кучларни қўллаб-қувватлаш орқали ҳаракатланади.\nБу ядровий можаро эҳтимоли юқори бўлган «Совуқ уруш» даврида айниқса кенг тарқалган эди — АҚШ ва СССР кўплаб урушларда қарама-қарши томонларни қўллаб-қувватлаб қатнашди (Корея, Вьетнам — энг машҳурлари). Афғонистондаги прокси уруш натижасида сўнгги 40 йилликнинг энг катта муаммоларидан бири — «Толибон» ҳаракати вужудга келди.\n2003 йилда АҚШ бостириб кирганидан кейин пароканда давлатга айланиб қолган Ироқ ҳозирга келиб прокси уруш учун энг асосий ҳудудлардан бирига айланган. Бу ерда асосий кураш бир томондан АҚШ, иккинчи томондан бутун дунёда унчалик бўлмаса ҳам, Яқин Шарқнинг айнан шу қисмида катта қудратга эга Эрон ўртасида кечади.\nҚизиқарлиси, Эронни Ироқдаги жараёнларга аралашишга АҚШнинг ўзи қаттиқ ҳаракат қилиб кўндирган. Гап шундаки, Ироқдаги ҳарбий кампаниянинг 5—6 йилидан кейин муваффафиятдан асар ҳам бўлмагач, Вашингтон аҳолисининг катта қисми шиалар бўлган мамлакатга Эронни жалб қилибгина доимий ҳарбий ҳаракатларни тўхтатишга эришган, Теҳроннинг меҳнатлари эвазига Ироқда етарлича таъсирга эга бўлишига ҳам рози бўлган эди.\nКейинчалик ушбу кампаниянинг бевосита натижаси ўлароқ Ироқда вужудга келган ва Сурия ҳудудига ҳам тарқалган ИШИД террорчилик ташкилотига қарши курашда АҚШ ва Эрон яна ҳамкорлик қилишига тўғри келди. Бу сафар Ироқ маркази ва шимолини террорчилардан тозалаш учун Эрон қўллаб-қувватлаган 30 дан ортиқ партизанлик гуруҳлари ердан ҳужумлар билан шуғулланган бўлса, АҚШ ҳаводан зарбалар орқали ёрдам берди.\nИШИД енгилгач, АҚШ ҳарбий иштирокини сезиларли камайтирди, бироқ Эрон ҳомийлигидаги яримҳарбий гуруҳлар ҳеч қаерга кетиб қолмади. Улар шунчалик кучайганидан, бемалол ҳукумат ҳарбий базасига ҳужум қилишимиз мумкин, деб ҳисоблайдиган даражага келди. Ва шундай ҳужум пайтида бир нафар Америка фуқаросини ўлдириб қўйди.\nАмерика фуқаросини ўлдириш эса яхшиликка олиб келмайди. Айниқса АҚШ ҳарбийлари бор мамлакатда. Айниқса бундай гуруҳлар томонидан. АҚШ ҳам Ироқдаги бундай ҳаракатни бемалол жазолашимиз мумкин, деб ҳисоблади. Шундай қилиб, Вашингтон ҳарбий самолётларининг ҳужумда айбланган гуруҳ қароргоҳига ҳужуми натижасида 20—30 нафар одам ҳалок бўлди.\nНатижада 31 декабрь куни гуруҳ аъзолари Бағдоддаги АҚШ элчихонасини қамал қилиб, бир дарвозадан бостириб киришга ҳам эришди. Ҳужум 1 январь куни ҳам кичикроқ миқёсда давом этди, Ироқ бош вазири АҚШнинг ҳарбий ҳаракатлари қонун билан чекланишини ваъда қилгачгина тўхтади.\nБу вазиятда қизиқарлиси — яримҳарбий гуруҳ аъзоларининг АҚШ элчихонасига келиб, бостириб кира олгани. Улар етарлича мустақил бўлса ҳам, Ироқ хавфсизлик кучлари назорати остида туради — шу пайтгача уларни элчихона деворлари тугул, уни ўраб турган бир неча километр кенгликдаги яшил ҳалқага ҳам яқинлаштиришмаган, бу сафар эса индашмади.\nБу Эроннинг Ироқдаги таъсири яримҳарбий гуруҳлар билан чекланмагани, ҳукумат/хавфсизлик кучлари ҳам АҚШ элчихонасига йўл очиб берадиган даражага етганини англатади. Яхшиямки, 40 йил олдинги Теҳрондаги ва беш йил олдинги Бенғозидаги АҚШ дипломатик ваколатхоналарига ҳужумлардан фарқли равишда, вазият асирларсиз ва қурбонларсиз якунланди.\nУшбу жиддий ҳодиса туфайли АҚШ давлат котиби Майк Помпео 2020 йил бошида Марказий Осиё ва Украина режалаштирган сафарларини номаълум муддатга қолдирди. Ушбу мамлакатлар Теҳроннинг яқин иттифоқчиси — Россия учун муҳимлигига қаралса, яна бир прокси ўйин аломатини кўриш мумкин. Аммо бунинг учун жиддий исботлар зарур.\n13:23, 23.01.2022 68285\n12:48, 08.01.2022 56754\n12:55, 08.01.2022 60299\n17:16 Бугун 1276\n16:57 Бугун 3797\n16:36 Бугун 4206\n16:09 Бугун 5993\n19:23, 28.01.2022 94220\n22:25, 27.01.2022 80067\n08:31, 28.01.2022 78139\n15:20, 27.01.2022 74160